IMPIAN JADI KENYATAAN - LISA SURIHANI SAH MENGANDUNG

Selepas tiga tahun menunggu, akhirnya Lisa Surihani dan Yusry Abdul Halim bakal bergelar ibu bapa apabila teka-teki mengenai kehamilannya terjawab. Yusry tanpa berselindung telah mengesahkan kebenarannya gosip tersebut.

"Kami sudah berbincang mengenai perkara ini dan ya, dia sudah mengandung. Cuma ia masih terlalu awal dan sebab itu kami tidak mahu kecoh," kata Yusry.

Tambahnya, meskipun pelbagai teori timbul berikutan gosip tersebut kononnya dia dan Lisa berdiam diri kerana terikat kontrak eksklusif dengan stesen TV.

Belajar dukung baby - Klik gambar untuk size besar

"Tak ada eksklusif mana mana pun. Nanti bila kami bersedia bercerita lanjut, ia akan dikongsi bersama sama.

"Saya hanya ikut pandangan orang tua supaya tidak uar-uarkan hal ini kerana masih baru. Apa apapun terima kasih atas doa semua yang baik baik untuk saya," ujarnya yang mengakui tiada niat untuk berselindung.

Untuk makluman, pada 24 Februari ini, genaplah tiga tahun usia perkahwinannya dengan Lisa.

Tahniah diucapkan!

Sumber: BH Online

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZIAN MAZWAN TERUS BEKERJA DI PUTRAJAYA, TETAP MENYANYI

Meskipun berjaya ataupun tidak berjaya mara ke akhir Gegar Vaganza 2, namun Azian Mazwan Sapuan tidak pernah berhasrat untuk berhenti kerja di Bahagian Kewangan, Jabatan Perkhidmatan Awam Putrajaya.

Kerja bagi Azian adalah sesuatu yang memberi pendapatan tetap berbanding nyanyian. Bagaimanapun, dia akan terus menyanyi dan mengakui selepas menyertai program GV2, jadual seninya amat padat sehingga Januari.

"Saya memasuki GV atas izin suami dan sokongan anak-anak. Tahun ini tak sibuk sangat sebab anak-anak tak ada exam yang besar-besar.  Jadi selepas berfikir, ya apa salahnya.

"Alhamdulilah, sejak saya menyertai GV, show dah ada.  Sekarang alhamdulilah, kadang-kadang dua tiga show dalam seminggu.  Malah sekarang ini pun jadual dah padat sampai awal Januari.  Ada call melalui Astro, call saya sendiri dan ada yang inbox di FB pun saya terima.  Tak kisah. Saya ok jer.

"Untuk aktif menyanyi, saya mahu aktif tapi saya tak ada cadangan untuk berhenti kerja sebab pencen dan fikirkan keluarga. Setakat ini tiada masalah sebab saya dapat sokongan dari majikan. Kemudian saya utamakan juga keluarga.

"Menyanyi kebanyakkannya pada waktu malam dan Sabtu Ahad. Jadi tidak ganggu waktu kerja saya dan keluarga. Kalau Isnin tu mesti kena masuk kerja dan tetap akan uruskan anak-anak sekolah," ujarnya dipetik sebagai berkata.

"Saya bakal keluarkan single terbaru untuk peminat dan kepuasan hati sendiri. Ada yang tanya-tanya nak bagi lagu namun kami belum buat perjumpaan lanjut.  Sekarang pack sangat kan," tambah Azian yang merupakan ibu kepada tujuh orang anak ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEKALI LAFAZ - FARHAN AF4 KINI BERGELAR ISTERI

Farhan AF4 atau nama penuhnya Farhan Azizan, 30, telah selamat bergelar isteri kepada Ahmad Rashadan Suhaimi, 30, dengan sekali lafaz di Masjid Al Hasanah, Bangi sekitar pukul 10.15 pagi tadi.

Mereka dinikahkan oleh Pendaftar Pernikahan Pejabat Agama Islam Hulu Langat, Zainal Abidin Yusof berwakilkan bapa Farhan, Azizan Mohd. Khir.

Di majlis tersebut, Ahmad Rashadan turut menyerahkan mas kahwin berupa wang tunai RM300 manakala jumlah wang hantaran pula dirahsiakan.

Pihak lelaki menyerahkan hantaran berupa sebentuk cincin, mas kahwin, set penjagaan wajah, wangian, telekung, senaskah Al Quran dan jam tangan.

Manakala pihak perempuan pula membalas sembilan dulang berupa sebentuk cincin, sirih junjung, kelengkapan solat, seutas jam tangan, bunga rampai, manisan, buah-buahan, sejadah dan coklat.

Farhan dan pasangannya melahirkan rasa syukur kerana mereka telah selamat disatukan.

"Selepas lapan tahun kami menyulam cinta dengan pelbagai dugaan akhirnya kami selamat bersatu sebagai suami isteri.

"Alhamdulillah semuanya berjalan lancar dan hari ini merupakan hari paling bahagia," Ujar Farhan dipetik sebagai berkata.

Majlis resepsi pasangan ini akan berlangsung pada sebelah malam di Dewan Seri Endon, Putrajaya, yang bakal dihadiri kira-kira 700 tetamu.

Manakala, majlis resepsi bagi sebelah pihak lelaki pula akan diadakan di Kuantan sekitar November depan.

Farhan dan Ahmad Rashadan sedang merancang untuk memilih Kepulauan Maldives sebagai destinasi berbulan madu.

Untuk rekod, pasangan ini telah bertunang pada Februari 2012 selepas lapan tahun menyulam cinta.

Tahniah diucapkan buat Farhan dan pasangannya Ahmad Rashadan. Semoga perkahwinan ini kekal hingga ke Jannah. Amin...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"SAMPAI BILA ARTIS INGIN DITIPU..." - AISHAH BERI SEMINGGU

"Kami sudah menghantar satu surat tuntutan bermula hari ini. Menerusi surat tersebut terdapat dua tuntutan iaitu seutas rantai berlian asli dengan nilai setara RM80,000 seperti dihebohkan.

"Manakala tuntutan kedua satu permohonan maaf terbuka atas representasi yang salah yang telah dibuat berkenaan rantai berlian tersebut," ujar bekas juara Gegar Vaganza musim ke-4 (GV4), Aishah.

Aishah atau nama penuhnya Wan Aishah Wan Ariffin itu menerusi peguamnya Mohammad Izwan Azmi, berkata, usahawan kosmetik, Datuk Seri Hasmiza Othman atau Vida perlu bertanggungjawab terhadap hadiah yang dihebohkan selepas Aishah menjuarai Gegar Vaganza musim keempat.

Nampaknya kemelut antara Aishah Datuk Vida terus berpanjangan apabila penyanyi itu memberi tempoh tujuh hari kepada Vida berhubung hadiah barang kemas didakwa palsu selain permohonan maaf.

Aishah menerusi peguamnya Mohammad Izwan Azmi, berkata, ahli perniagaan tersebut perlu bertanggungjawab terhadap hadiah yang dihebohkan selepas Aishah menjuarai Gegar Vaganza musim keempat.

Penyanyi yang terkenal menerusi lagu 'Janji Manismu' ini bersama peguamnya ditemui pada sidang media khas yang diadakan di Taman Tun Dr. Ismail, Kuala Lumpur pada Jumaat.

Klik untuk gambar besar

Tambahnya, tindakan undang-undang akan diambil jika usahawan berkenaan gagal berbuat demikian dalam tempoh tujuh hari yang diberikan.

Sementara itu, Aishah berkata, dia juga menolak jemputan untuk hadir pada minggu kedua Gegar Vaganza musim kelima (GV5) bagi menyelesaikan isu berkenaan seperti dicadangkan pihak Astro.

Kata Aishah, pentas nyanyian tersebut bukan tempat yang sesuai untuk menyelesaikan masalah yang berlaku antaranya dengan Datuk Vida.

"Saya dapat jemputan rasmi untuk hadir pada minggu ini GV5 tapi saya tidak akan hadir berikutan pentas nyanyian bukan tempat yang sesuai untuk selesaikan isu itu.

"Mungkin penaja baru iaitu Datuk Seri Aliff Syukri menganggap perkara itu kecil dan saya anggap ia seperti memperlekehkan isu ini sahaja.

"Ia hanya berkaitan 'rating' sahaja, perkara itu tidak boleh selesai dalam tempoh dua tiga minit siaran langsung itu," katanya.

Dalam pada itu, Aishah berkata, tindakan yang dilakukan ini adalah bagi menyedarkan pihak penaja dan badan penyiaran agar tidak terus membuli artis untuk kepentingan mereka.

"Kalau saya tidak bercakap dan menuntut keadilan ini sampai bila artis ingin ditipu dan dibuli? Ramai yang melalui perkara sama tapi hanya berdiam diri," tuturnya.

Pada 25 Ogos lalu, Aishah mendedahkan masih belum menerima hadiah tersebut selain mendakwa barangan kemas tajaan usahawan Datuk Seri Vida yang bernilai RM80,000 adalah palsu.

Bagaimanapun hadiah lain seperti wang tunai berjumlah RM100,000, pakej percutian ke Eropah Timur dan baucer beli-belah sudah diterimanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH BERCERAI - WAN MAIMUNAH & MAKPOL BERPISAH SEJAK APRIL

Harapkan panas hingga ke petang rupanya hujan ditengahari!

Peribahasa tersebut bertepatan sekali dengan pelakon Wan Maimunah apabila rumahtangga yang dibinanya bersama Makpol Saimon, 55, seorang pengusaha kedai makan Kacang Pol berakhir di tengah jalan sejak April lalu.

Menurut Maimunah, kisah terperinci punca berlakunya perceraian antara mereka enggan dikongsikan kerana ingin menghormati keputusan bekas suaminya yang enggan perkara itu disebarkan.

Klik gambar untuk size besar

"Saya tidak boleh memberi sebarang kenyataan lanjut mengenai kes perceraian kami, lagi pun lebih baik jika ditanya kepada pihak sebelah sana (bekas suaminya). Saya bimbang perkara ini diperbesarkan.

"Apa yang boleh saya katakan semua itu kuasa Allah, hanya Allah yang maha mengetahui segala yang berlaku," ujar Maimunah dipetik sebagai berkata.

Kami berharap Maimunah tabah menjalani segala dugaan kerana setiap apa yang berlaku pasti ada hikmah disebaliknya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEDANG MENGENALI - UYAINA BERSYUKUR DAPAT YANG MEMAHAMI KEADAANNYA

"Benar, di laman sosial, saya memang tidak mempamerkan tentang kisah peribadi sebaliknya lebih gemar berkongsi mengenai kerja dan keluarga. Bukan apa, saya rasa kisah peribadi bukanlah keutamaan buat masa ini. Apapun, saya sedang mengenali seseorang tetapi kami lebih selesa bersikap sederhana.

"Adakah dia individu yang terlibat dalam industri sama atau tidak, saya tidak mahu menjawabnya," tutur pengacara dan pelakon yang terkenal menerusi drama 'Curi Curi Cinta', Uyaina Arshad sambil tertawa namun jelas terpancar cahaya bahagia.

Jarang berkongsi tentang kisah peribadinya di laman sosial dan jauh sekali bertebarannya gosip cinta melibatkan dirinya dengan mana-mana lelaki, gadis berusia 26 tahun ini sebenarnya lebih selesa untuk menyimpan kemas tentang kisah peribadi.

Lebih membahagiakan pemilik nama sebenar Shaidatul Naseha Uyaina Arshad itu apabila jejaka tersebut turut menyatakan kesanggupan untuk menjaganya selepas dirinya disahkan menghidap penyakit komplikasi jantung takikardia supraventrikel (SVT) dan injap jantung sekitar Mac lalu.

Klik untuk gambar besar

"Saya bersyukur kerana dia okey apabila dia dapat tahu tentang penyakit saya itu, bahkan dia juga bersedia untuk menjaga saya. Dengan keadaan yang sakit, kita kena cari lelaki yang betul-betul mahu bersama saat susah dan senang bukannya apabila dapat tahu, terus menjauhkan diri. Saya bertuah mengenali dirinya," ujarnya yang akan menguar-uarkan seandainya dia mahu menamatkan zaman bujang kelak tanpa memperincikan mengenai kekasih hati itu.

Ditanya kerjayanya sebagai pelakon yang dilihat semakin berkilau lebih-lebih lagi selepas muncul dalam drama 'Curi Curi Cinta', Uyaina berkata, dia tidak menolak kemungkinan, 'Curi Curi Cinta' juga menyebabkan dia ditawarkan untuk berlakon dalam sebuah mega drama. Bagaimanapun, dia terpaksa menolak daripada membintangi drama berkenaan kerana terikat dengan dua projek pengacaraan di Jakarta, Indonesia tidak lama lagi.

"Alhamdulillah, daripada drama itu, ia membuka banyak peluang dan ruang kepada saya untuk terus mendapat tempat dalam industri lakonan. Daripada situ, nama saya semakin dikenali bahkan bakat lakonan juga boleh dikatakan semakin disedari.

"Susah sebenarnya untuk dikenali sebagai pelakon lebih-lebih lagi nama kita sudah kukuh sebagai pengacara," tuturnya yang memanjat kesyukuran dan bersyukur kerana menjadi sebahagian daripada barisan pelakon drama berkenaan.

Di sebalik kekecewaan kerana tidak dapat menerima naskhah yang besar dengan tawaran watak utama itu, gadis yang mula dikenali setelah memenangi Pencarian Nona Manis 2015 ini berharap agar akan ada lagi tawaran seperti itu selepas ini.

Tambah Uyaina lagi, dia berpendapat tidak perlu untuk berubah menjadi individu lain seperti netizen mahukan: "Bagi saya, jadilah diri sendiri tetapi mestilah tahu batas-batas sebagai seorang Muslimah. Saya tahu batas lebih-lebih lagi apabila sudah mula berlakon".

www.myartis.com / Sumber & foto: Kosmo & Instagram Uyaina Arshad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENDAKWAH BEBAS, ISMAIL KAMUS KINI TERIMA RAWATAN DI ICU HKL

Menerusi satu kenyataan di Facebook Pusat Rawatan Islam Darussalam Malaysia, pendakwah bebas, Tuan Guru Datuk Ismail Kamus dikhabarkan kini sedang menerima rawatan di Unit Rawatan Rapi (ICU), Hospital Kuala Lumpur, akibat serangan jantung dan strok ringan, serta jangkitan kuman di paru-paru.

Menurut Exco Penerangan Pusat Rawatan Islam Darussalam Malaysia, Abdul Hadi Jusoh, veteran Pas itu dimasukkan ke wad sejak 26 April disebabkan keadaaan kesihatan yang agak lemah. Abdul Hadi turut mengajak seluruh umat Islam agar mendoakan kesihatan Ismail agar beliau dapat terus berbakti pada masyarakat.

"Buat masa ini Tuan Guru masih berada dalam keadaan lemah dan sedang melalui proses rawatan serta pemantauan di ICU, Hospital Kuala Lumpur," katanya di Facebook Pusat Rawatan Islam Darussalam Malaysia.

Ismail, 72, yang merupakan pengasas dan penasihat Persatuan Perubatan Islam Darussalam Malaysia pernah menjalani pembedahan jantung di Institut Jantung Negara (IJN) pada 9 Mei tahun lalu. Beliau merupakan bekas Ahli Dewan Undangan Negeri (ADUN) Gombak Setia dan pernah memegang jawatan Ahli Jawatankuasa PAS Pusat.

Klik untuk gambar besar

www.myartis.com / Sumber: Media Hiburan, Astro Awani & Facebook Pusat Rawatan Islam Darussalam Malaysia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIZ ZAQYAH DILAHIRKAN SINESTESIA: "HURUF, PERKATAAN, LIRIK, NOMBOR, MUZIK DALAM WARNA & GELOMBANG"

"Pada hari ini (Khamis) saya dapati bahawa saya dilahirkan dengan sinestesia. Saya dapat mengesahkan ini kerana sepanjang hidup saya telah melihat huruf, perkataan, lirik, nombor, muzik dalam warna.

"Bersinar.... kadang-kadang dalam gelombang. Macam-macam dan menarik!" tulis pelakon Tiz Zaqyah menerusi satu entri yang dimuat naik di laman Instagram miliknya.

Sentiasa melihat perkara dari sudut berlainan dan mudah marah, Tiz memberitahu dia baharu menyedari dirnya mengalami sinestesia sejak kecil.

Menjelaskan dengan lebih lanjut, Tiz atau nama sebenarnya Siti Zaqyah Abdul Razak, 32, berkata, dia mampu melihat beberapa perkara seperti huruf, perkataan, lirik, muzik dalam bentuk warna dan gelombang.

Klik untuk gambar besar

Pelakon yang popular dengan drama 'Nur Kasih' ini juga tidak menolak dirinya sukar untuk difahami dan kadang-kala mudah marah. Tambahnya, dia juga melihat setiap perkara dalam perspektif yang berbeza daripada orang lain.

"Tidak hairanlah kadang-kadang sukar bagi orang untuk memahami saya. Saya mudah marah kerana mengharapkan orang memahami. Sekarang saya tahu mengapa saya melihat sesuatu perkara berbeza dan lebih masuk akal.

"Kadang-kadang saya juga dapat mencium bau karya seni. Saya benar-benar fikir semua orang mempunyai perkara yang sama dalam fikiran mereka selama ini," ujarnya.

Untuk makluman, sinestesia merupakan keadaan berasaskan neurologi di mana stimulasi suatu indera atau laluan kognitif menyebabkan pengalaman luar kawal automatik, dalam indera atau laluan kognitif kedua.

Individu yang memiliki sinestesia memiliki persepsi berupa penglihatan, pendengaran, atau sensasi daripada hal-hal yang biasanya tidak menimbulkan respon indra tersebut.

Contohnya, individu itu akan melihat warna merah ketika mendengar atau membaca kata 'Isnin', bagaimanapun apabila mendengar atau melihat kata 'Selasa' ia akan langsung melihat warna biru.

www.myartis.com / Sumber & foto: mStar & Instagram Tiz Zaqyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH DI MEKAH - DATO' SITI NURHALIZA DOAKAN RAKYAT MALAYSIA DILINDUNGI

Datuk Siti Nurhaliza antara yang tidak ketinggalan mengikuti kemelut yang melanda politik negara sejak akhir-akhir ini.

Beliau yang kini berada di Tanah Suci bagi mengerjakan umrah bersama suami, Datuk Seri Khalid Mohamad Jiwa, menitipkan doa berikut untuk rakyat Malaysia.

Tanpa menyebut mana-mana nama, Siti menyatakan harapan agar rakyat Malaysia dilindungi dari fitnah dan pembohongan.

Klik gambar untuk size besar

"Ya Allah...kau tunjukkan kebenaran, sesungguhnya kami memohon jauhi kami dari berfitnah dan didusta," ucap Siti di laman IGnya.

Doa yang dititip Siti adalah doa Nabi Muhammad SAW untuk pemimpin yang menzalimi rakyatnya.

Siti sebelum ini pernah meluahkan rasa kesalnya dengan kemelut yang melanda Tabung Haji dan 1MDB, juga di laman IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KINI BAHAGIA DENGAN 'TALITA LOVE' - RAJA ILYA AKUI PERNAH TERFIKIR ADA ANAK AKAN MEYUSAHKAN

"Bila bujang selalu fikir ada anak ini menyusahkan, susahkan hidup sendiri, susahkan badan nak mengandung, nak kena jaga bentuk badan. Nanti anak buat hal bikin sakit kepala, bila bayi suka menangis tak tentu pasal dan kacau tidur dan lain-lain.

"Tapi bila sudah ada anak baru rasa semua itu salah, betapa cerianya mereka walaupun 10 kali bangun tengah malam, badan letih, perut boroi, rutin hidup tak sama dah, tapi satu hal apabila sudah ada anak, semua rasa macam saya okey, baik-baik saja," tulis pelakon Raja Iyla yang mengakui pernah mempunyai skeptikal bahawa mempunyai anak merupakan perkara paling menyusahkan dan mengganggu rutin harian hidupnya.

Bagaimanapun, pandangan zaman bujangnya itu meleset sama sekali, sebaliknya Raja Ilya kini bahagia menikmati setiap detik bersama bayinya, Talita Love.

Dalam hantaran sama, Raja Ilya berkongsi, puteri sulungnya kini sedang dalam fasa kuat menangis dan hanya golongan ibu faham perasaan yang sedang dirasainya.

Klik untuk gambar besar

"Sekarang dia tengah melalui fasa 'purple crying' dan kepada ibu-ibu, tahulah kamu bagaimana perasaan itu kan. Tapi saya tetap rasa tidak mengapalah, saya baik-baik saja.

"Dia seorang bayi yang sangat ceria dan saya bersukur sangat melahirkannya. Terima kasih Talita Love kerana hadir dalam hidup kami dan menambah keceriaan serta gelak tawa. Kami sayang awak," tulisnya lagi.

Untuk makluman, Raja Ilya mendirikan rumah tangga dengan jejaka Australia, Garrett pada Disember 2018 dan berpindah mengikut suaminya ke sana. Empat tahun berkongsi hidup, pada 1 Julai lalu, pelakon filem 'KL Vampire' itu selamat melahirkan seorang bayi perempuan secara pembedahan di Hospital King Edward, Perth, Australia.

Selepas mendirikan rumah tangga, Raja Ilya atau nama sebenarnya Ramilah Begum Raja Mohammad, berpindah ke Perth. Aktres jelita ini sudah dua tahun tidak pulang ke Malaysia akibat penularan pandemik C0V1D.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WANI KAYRIE HADIAHKAN KERETA BUAT IBU TERCINTA

Bersempena ulangtahun ke-40, penyanyi Wani Kayrie telah membuat kejutan apabila menghadiahkan sebuah kereta jenis Honda BRV kepada ibu tercintanya, Kay Sabah.

Wani menerusi Instagramnya memberitahu dia membeli kereta itu hasil daripada rezekinya dalam bidang nyanyian dan memilih Honda BRV yang menjadi pilihan ibunya.

"Alhamdulillah. Tahun ini ada rezeki lebih kita hadiahkan Mama kereta yang dia nak. Selamat hari jadi Mama @kaysabah. Harap Mama suka dengan hadiah daripada kami!

"Semoga panjang umur dan dimurahkan rezeki sentiasa. Semoga sentiasa kekal muda dan terus bertenaga! Sayang Mama!," tulisnya.

Klik untuk gambar besar

Menerusi video itu, ibunya yang berbaju blaus biru memakai penutup mata sebelum anak-anaknya membuat kejutan dengan memberikan kereta tersebut.

Kay yang terkejut dengan hadiah itu dilihat terus memasuki kereta berwarna kelabu itu dan memeluk anak-anaknya sebagai tanda terharu dan terima kasih.

Sementara itu, Kay menerusi Instagramnya memberitahu teruja dengan hadiah tersebut dan tidak menyangka mendapat hadiah hari jadinya.

"Akhirnya saya dapat hadiah hari jadi saya hari ini! Terima kasih, Mama sayang anda semua," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DUDUKI CARTA TOP 10 NETFLIX DI DUNIA - PENDEKATAN AGAMA ISLAM DALAM 'MAT KILAU' BERJAYA BUKA MATA PENONTON

"Alhamdulillah saya bersyukur dengan sambutan luar biasa ini. Saya diberitahu filem ini menjadi antara paling menarik perhatian di beberapa buah negara termasuk di Israel dan Turkiye.

"Bagi saya, walaupun bahasa kita tidak difahami oleh orang-orang Israel atau negara luar, tapi firasat saya kuat mengatakan mungkin nilai agama Islam yang dipamerkan dalam filem ini menjadikan karya ini mendapat perhatian.

"Selain itu, saya percaya orang luar begitu tertarik dengan budaya yang ditonjolkan dalam filem ini seperti busana yang digayakan oleh barisan pelakon," ujar pengarah filem 'Mat Kilau: Kebangkitan Pahlawan', Syamsul Yusof.

Bapa kepada dua cahaya mata itu menyifatkan pendekatan agama Islam yang ditonjolkan berjaya membuka mata penonton dunia sehingga menjadikan filem epik Melayu itu mendapat perhatian utama di beberapa buah negara melalui tayangan di platform penstriman popular, Netflix.

Klik untuk gambar besar

Kata Syamsul, lebih mengejutkan dia tidak menyangka apabila filem 'Mat Kilau' berjaya meraih populariti di Netflix Israel apabila menduduki carta nombor empat dalam Top 10 filem paling ramai ditonton di negara itu setakat semalam.

Sejak filem terbabit ditayangkan di platform Netflix sejak 16 September lalu, Syamsul berkata, ia tidak henti dihujani pelbagai ucapan daripada penonton luar negara yang menyaksikan filem terbabit.

"Saya ingin merakamkan ucapan tahniah kepada semua pelakon dan tepukan harus diberikan kepada mereka. Filem ini mendapat maklum balas yang cukup luar biasa sejak pelancaran trailer filem ini lagi.

"Saya tak sangka filem ini berjaya sehingga ke tahap ini apabila sewaktu tayangan di Malaysia juga sudah tular, kemudian di platform Netflix juga menjadi bualan ramai. Bukan saja di Malaysia, malah di luar negara.

"Sehingga hari ini saya tidak henti dapat mesej peribadi di Instagram daripada penonton luar negara. Ada yang dari Australia, Jerman dan ramai lagi yang menghantar mesej tapi saya tidak sempat membalasnya.

"Insya-Allah saya akan terus perbaiki dan menghasilkan filem yang lebih baik. Doakan semoga filem saya yang akan datang berjalan dengan lancar," katanya.

Menerusi laporan yang dikeluarkan portal FlixPatrol, 'Mat Kilau' bukan hanya menduduki carta popular di Israel, malah berjaya meraih kedudukan nombor empat dalam senarai Top 10 filem paling popular di Netflix seperti Jamaica, Oman, Maghribi, Nigeria dan Romania.

Selain itu, negara lain seperti Bahamas, Arab Saudi, Korea Selatan, Cyprus, Finland, Greece, Hong Kong, Norway, Portugal, Filipina, Peru dan beberapa buah negara yang lain menduduki senarai carta Top 10 filem popular di Netflix.

Sejak ditayangkan Jun lalu, 'Mat Kilau' sudah pun meraih kutipan lebih RM97 juta sekali gus meletakkan 'Mat Kilau' menjadi filem dengan kutipan tertinggi di negara ini mengatasi 'Avengers: End Game' sebanyak RM87 juta.

Filem epik terhangat ini dibintangi barisan pelakon hebat antaranya Datuk Adi Putra, Beto Kusyairy, Fattah Amin, Yayan Ruhian, Johan As'ari, Datuk Rahim Razali dan Datuk Jalaluddin Hassan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISMAIL IZZANI AKHIRNYA MENGAKU SALAH: "SAYA MANUSIA BIASA... KATAKANLAH APA, SAYA TERUS KEKAL DENGAN LANDASAN SAYA"

Selepas dilihat melarikan diri berhubung video memaparkan aksi seorang lelaki mirip wajahnya sedang berciuman dengan wanita seksi di sebuah kelab hiburan tular menerusi aplikasi TikTok, baru-baru ini, akhirnya penyanyi Ismail Izzani, 22, tampil membuka mulut dengan mengakui kesilapan dirinya dan akan sentiasa ingat di mana dia berdiri sebagai seorang manusia biasa.

"Kepada semua, apa pun saya bergerak ke hadapan dan memperbaiki diri. Biar hanya keluarga dan rakan tahu, itu sudah lebih daripada cukup. Saya tidak perlu menjelaskan apa-apa kerana orang ramai tidak akan mengambil berat mengenai perkara betul atau salah. Dan, saya tidak mahu membuang masa mengenainya.

"Saya mengakui kesilapan saya. Sebagai manusia biasa, saya akan sentiasa beringat di mana saya berdiri. Buruk atau baik, saya masih menjadi diri sendiri. Jika ada yang mahu menganggap melarikan diri, teruskan. Saya hanya tidak mahu membuang masa untuk menerangkannya kerana ia adalah kesilapan saya," katanya.

Membuat kenyataan menerusi hantaran laman sosial, Instagram (IG) Story miliknya, Ismail menjelaskan bahawa dia tidak kisah mengenai apa yang orang hendak bercakap mengenainya.

Klik untuk gambar besar

"Biarkan saya. Selagi saya dan ahli keluarga tahu apa tindakan selanjutnya, itu sudah memadai. Katakanlah apa yang anda mahu kata. Saya terus kekal dengan landasan saya, sayangi tenaga anda. Selamat menjalani hari indah semua," tulis Ismail yang berharap tiada pihak mencampuri urusan peribadinya ekoran kontroversi tersebut.

Dalam hantaran berasingan, anak kepada penyanyi era 1980-an, Datin Suliza Salam itu memuat naik foto sedang memegang pasport seolah-olah ingin membawa diri atau pergi bercuti ke luar negara. Namun tidak dapat dipastikan ke mana destinasi dituju penyanyi lagu 'Luar Biasa' itu.

Sebelum ini, Ismail enggan bertemu media selepas persembahannya bersama Naim Daniel menerusi lagu 'Habis Sini' di Separuh Akhir Muzik Muzik 37 (SFMM37) di Sri Pentas 2, Plaza Alam Sentral, hari ini, bagi menjawab soalan berhubung kontroversi yang sedang melanda dirinya ketika ini.

Perkara itu dimaklumkan pihak pengurusannya dan penyanyi itu dilaporkan sudah pulang walaupun SFMM37 masih berlangsung.

Menjelaskan dakwaan dia melarikan diri daripada pihak media, Ismail berkata, dia tidak mahu membuang masa menjelaskan perkara tersebut kerana dia sudah mengakui kesalahannya.

"Ingin saya jelaskan, saya tidak lari daripada anda (media). Jika anda ingin kata saya lari daripada media, teruskan. Saya tak mahu buang masa menjelaskan kerana saya mengaku kesalahan saya," ujarnya.

Sementara itu, Ismail turut memohon maaf dan meminta semua mendoakan yang terbaik buat dirinya. Bagaimanapun kata Ismail, dia tidak boleh berjanji namun akan berusaha menjadi lebih baik buat dirinya sendiri.

"Doakan yang baik-baik ya. Saya minta maaf untuk semua kesalahan yang saya lakukan. Saya tak boleh janji apa-apa tetapi saya akan jadi lebih baik buat diri saya sendiri. Ini kehidupan saya, perjalanan hidup saya," katanya.

Terdahulu, video kontroversi yang berdurasi tujuh saat itu menyaksikan lelaki bermirip Ismail dipercayai dalam keadaan mabuk merangkul gadis seksi sambil mengucup pada bahagian pipi dan leher dalam keadaan ghairah. Lelaki terbabit juga sempat memandang ke arah kamera merakamkan wajahnya dipercayai dalam keadaan 'lalok'.

Susulan penularan video memalukan itu, akaun Instagram Ismail diserang netizen yang menyifatkan tindakan tersebut sebagai tidak bermoral. Tidak hanya Ismail, ibunya juga turut diserang netizen sehingga sanggup meninggalkan kata-kata kurang enak terhadapnya.

Untuk makluman, ini bukan kali pertama Ismail terbabit dalam kontroversi malah pernah dikecam kerana berpelukan dengan seorang pelakon wanita di kelab malam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHILA AMZAH DEDAH JADI MANGSA 'BODY SHAMING' - TERFIKIR MASUKKAN BELON DALAM PERUT, NAMUN TAKUT PETI SUARA ROSAK

Salah seorang bakal juara Gegar Vaganza 9 (GV9) iaitu Shila Amzah mengakui kurang keyakinan diri disebabkan pernah menjadi mangsa 'body shaming'.

Ujar Shila, meskipun begitu, dia tidak pernah terfikir untuk mengambil jalan mudah untuk kurus dengan melalui prosedur memasuki belon dalam perut kerana bimbang ia akan memudaratkan peti suaranya.

"Tahu tak kalau telan belon boleh merosakkan peti suara. Saya dah fikir semua risiko semua. Sudah tentu sada terfikir untuk lakukan prosedur itu. Sebab saya ada perasaan insecure.

"Tapi saya tak berani nak lakukan sebab kemungkinan untuk masukkan belon itu akan lalu di peti suara. Saya pula jenis suka baca benda yang tak sepatutnya kita lakukan.

Klik untuk gambar besar

"Saya tak pernah jumpa doktor tapi ada buat research sendiri la. Bila orang selalu body shaming kita sehingga buat kita rasa down, macam rasa nak macam untuk buat orang berhenti bercakap.

"Jadi sejujurnya saya da buat research, google, tengok video… bukan la senang tapi saya pilih untuk workout," kata Shila yang mempunyai seorang cahaya mata lelaki.

Berkongsi mengenai aktiviti sihatnya, Shila memberitahu dia mula aktif melakukan senaman di gimnasium, bermain badminton dan menyertai kelas Muay Thai sejak empat bulan lalu.

"Saya dah mula workout sejak empat bulan lalu dan baru sekarang nampak perubahan dari segi metabolisme jadi elok, dan saya pun sangat aktif bersukan... dalam empat kali seminggu juga.

"Dengan sibuk dengan perjalanan dalam GV9 ini. Bila kita ada misi dan visi, kita jadi semangat. Sebab misi pertama saya adalah stamina," ujarnya.

Sementara itu, Shila dalam masa sama turut berkata, semua selebriti mempunyai hak untuk memilih apa yang terbaik untuk badan mereka namun dirinya mahu mengambil jalan yang sihat.

"Itu hak masing-masing… mereka boleh fikir apa yang terbaik untuk mereka. Untuk diri sendiri, saya pun masih muda, saya rasa lebih baik ambil jalan lebih sihat dan aktif," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAJAAN RM25 JUTA - SHAHEIZY SAM NIKAH SYATILLA MELVIN 8 FEBRUARI

Awalnya mereka berdua menafikannya, tetapi selepas sidang akhbar yang diadakan di di Hotel Sunway Putra, pagi tadi, akhirnya pelakon, Shaheizy Sam, 34, dan Syatilla Melvin, 25, mengumumkan akan berkahwin pada 8 Februari ini.

Apa yang menarik, mereka berdua menerima tajaan perkahwinan keseluruhan berjumlah RM25 juta sekali gus menjadikan majlis perkahwinan mereka sebagai 'wedding of the year'.

"Sejujurnya saya sendiri tidak tahu siapa penaja majlis kahwin kami. Bukan apa, saya menyerahkan segala urusan perkahwinan kepada ibu.

"Apa pun terima kasih kepada semua pihak penaja. Apabila dimaklumkan jumlah keseluruhan, saya memang terkejut," ujar Sam dipetik sebagai berkata.

Sidang akhbar yang diadakan oleh Sam & Syatilla
Klik untuk gambar besar

"Jumlah berkenaan membabitkan barang kemas bernilai RM20 juta dan RM5 juta lagi membabitkan persiapan majlis termasuklah pakaian, dekorasi, pelamin dan cenderahati," tambahnya.

Untuk info, majlis nikah pasangan itu akan berlangsung di kediaman Syatilla di Nibong Tebal, Pulau Pinang disusuli majlis resepsi sebelah pihak perempuan pada 9 Februari di Bukit Jawi Golf Club, Pulau Pinang.

Manakala majlis resepsi sebelah pihak Sam pula akan diadakan pada 14 Februari di Hotel Mandarin Oriental, Kuala Lumpur dan majlis meraikan peminat pada 20 Februari.

Sumber: HM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'AKU BUKAN GILA' PULA DICETAK ROMPAK: "SAYA DOAKAN JATUH MISKIN & BERDEPAN UJIAN BESAR"

"Baru saja keluar filem 'Aku Bukan Gila', sekarang, saya yang rasa macam nak gila. Saya takkan maafkan mereka yang melakukan kerja-kerja kotor ini. Nanti, merangkak cari saya di akhirat.

"Saya doakan mereka ini jatuh miskin dan berdepan ujian besar," demikian kata penerbit filem, Datuk Ayu Puteh apabila kini sekali lagi terpaksa berdepan situasi sama apabila filem terbaru berjudul 'Aku Bukan Gila' pula menjadi mangsa.

Sebelum ini filem 'Ada Apa Dengan Dosa' yang ditayangkan beberapa bulan lalu dicetak rompak. Ayu berkata, tahun ini menjadi mimpi ngeri buatnya apabila dua filem terbitannya diciplak pihak tidak bertanggungjawab dan dijual serta diedarkan secara haram.

Klik untuk gambar besar

Diedarkan secara terbuka di Facebook oleh individu tidak bertanggungjawab, filem 'Aku Bukan Gila' itu juga turut dijual dalam bentuk pautan (link), VCD serta fail dalam pemacu pena.

Berkali-kali berdepan situasi sama, Ayu tidak akan memaafkan tindakan individu yang mengambil keuntungan 'atas angin' ini. Ayu juga meluahkan kekecewaannya apabila individu tidak bertanggungjawab itu kebanyakannya adalah dalam kalangan bangsanya sendiri.

"Apabila saya lihat akaun-akaun yang menjual serta mengedarkan pautan itu, kebanyakannya adalah bangsa Melayu dan 'orang-orang kita' inilah yang membuat kerja cetak rompak ini secara terang-terangan. Mereka buat kerja itu macam tak tahu takut akan dosa serta rasa bersalah!" tuturnya.

Menurutnya, filem 'Aku Bukan Gila' lakonan Fasha Sandha dan Beto Kusyairy itu ditayangkan di platform iflix yang sememangnya percuma.

"Filem ini ditayangkan di iflix sebab sekarang, dalam situasi pandemik begini, kita semua sedia maklum mengenai kekangan penonton untuk ke pawagam.

"Dah tayang di platform percuma pun, masih ada lagi yang sanggup beli dan tonton secara haram? Saya sendiri tak faham apa yang bermain dalam fikiran mereka," ujarnya.

Terdahulu, pengarah filem 'Aku Bukan Gila', Rahila Ali juga meluahkan rasa terkilannya dengan sikap individu-individu tidak bertanggungjawab ini.

'Aku Bukan Gila' mengangkat kisah mengenai penyakit bipolar dan menjadi salah salah satu medium untuk menyampaikan mesej mengenai kesihatan mental kepada masyarakat.

Isu cetak rompak di negara ini bukan lagi menjadi isu baru bahkan sudah berpuluh-puluh tahun dibahaskan. Namun, sehingga hari ini, belum ada jalan penyelesaian tegas dalam menyelesaikan masalah ini.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADZMI ADHWA & ARDELL KE SYRIA UNTUK MISI KEMANUSIAAN: "DOAKAN KAMI..."

Akan berlepas ke Syria untuk menjalankan misi kemanusiaan bersama isterinya, aktres Ardell Aryana, aktor Nadzmi Adhwa memberitahu, misi selama 20 hari itu dilakukan dengan niat untuk membantu mereka yang memerlukan.

"Saya dipilih untuk menjadi ikon kemanusian Yayasan Dana Kebajikan bermula tahun lepas dan misi pertama saya adalah di Palu, Indonesia. Untuk kali ini, kami akan bercuti di Turki dahulu sebelum dijemput oleh Yayasan Dana Kebajikan untuk masuk ke Syria. Kami akan pergi bermula 27 Disember sehingga 18 Januari depan.

"Kami pergi tanpa dibayar, memang niat menyertai misi ini untuk meringankan beban mereka," kata Nadzmi yang turut berkongsi perkara tersebut menerusi laman sosial Instagram, dengan memuatnaik sebuah foto keberangkatan dia dan isteri ke Turki dan Syria.

Klik untuk gambar besar

"Bismillah, doakan kami. Malaysia - Turkey - Syria SY Kita jalan dulu sekejap, lepastu terus sambung untuk misi kemanusiaan di Syria Selama 20 Hari. Teruskan menyalurkan bantuan ke account rasmi @ydkmm_official. Kami sedia bersama saudara syria kita Insyaallah," tulisnya sebagai kapsyen.

Menjengah ke ruangan komen, rata-rata pengikut mendoakan perjalanan pergi dan pulang mereka dilindungi. Peminat turut meminta Ardell dan Nadzmi agar menjaga kesihatan dan bayi di dalam kandungan yang kini berusia empat bulan.

Minggu lalu, Nadzmi mengesahkan isterinya hamil anak pertama. Pasangan comel ini berkahwin pada 1 September lalu dalam satu majlis sederhana yang diadakan di Seri Kembangan.

www.myartis.com / Sumber & foto: Astro Gempak & Instagram Nadzmi Adhwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT TIMANG ANAK SULUNG - CEF NAEM RASA INSAF PERTAMA KALI LIHAT ISTERI BERSALIN

Tahniah kami ucapkan kepada pengacara yang juga selebriti masakan, Cef Naem atas kelahiran anak sulungnya apabila isteri, Nurul Syazwani Zulkaffli selamat bersalin semalam.

Menurut Naem atau nama sebenarnya, Muhammad Naim Ramli, bayi seberat 3.5 kilogram itu selamat bersalin sekitar pukul 4 petang di sebuah pusat perubatan di Kuala Lumpur.

"Agak lama juga tunggu selepas doktor induce dari pukul 10 pagi sebab dah genap 40 minggu. Syukur, semuanya sudah selamat. Nama pun belum ada lagi. Insya-Allah nanti nama saya akan kongsikan selepas tujuh hari," katanya ketika dihubungi.

Kata hos program Dapur Panas itu lagi, ia merupakan satu pengalaman yang cukup bermakna apabila merasai sendiri melihat momen isterinya bersalin.

"Mula-mula tak berani juga sebab saya bukan boleh tengok darah, boleh pitam. Bagaimanapun, saya beranikan diri. Hampir nak muntah mulanya, tapi berjaya tahan.

Klik untuk gambar besar

"Lepas tengok isteri meneran, kemudian nampak sikit-sikit kepala bayi keluar tu, memang buat diri rasa insaf. Buat saya rasa lebih menghargai dan sayang isteri selepas ini," ceritanya.

Sementara itu, Naem menerusi satu hantaran di Instagram miliknya juga turut berkongsi gambar  bersama bayi perempuan tersebut, namun tidak didedahkan lagi wajahnya.

Katanya lagi, isterinya yang juga merupakan seorang pegawai polis itu akan menjalani tempoh berpantang di kampungnya di Bahau, Negeri Sembilan.

Untuk makluman, Naem mendirikan rumah tangga dengan Syazwani pada 10 Ogos 2018. Naem mula mencipta nama apabila menjuarai program realiti masakan, Hero Oven pada 2016.

www.myartis.com / Sumber & foto: Astro Gempak & Instagram Cef Naem

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA FAZIRA BERSYUKUR ALEESYA DAPAT MENERIMA IBU BARU

"Seikhlasnya saya sangat gembira buat pasangan ini. Saya bersyukur dan lapang dada apabila pertama kali Emran memperkenalkan bakal isterinya. Saya lihat Bella seorang yang sangat mudah didekati dan lemah lembut.

"Saya paling senang dan bersyukur kerana Aleesya turut gembira dan bahagia dengan kehadiran Bella. Semoga penyatuan ini dilimpahi dengan kasih sayang dan keberkatan Allah.

"Saya doakan mereka bahagia bersama hingga ke jannah. Amin," kata pelakon dan penyanyi Erra Fazira, 42, yang meluahkan rasa gembira apabila bekas suaminya, Engku Emran bakal berkahwin dengan pelakon dari Indonesia, Laudya Cynthia Bella.

Klik untuk gambar besar

Umum mengetahui hubungan serius di antara Engku Emran dan pelakon 'Surga Yang Tak Dirindukan' itu dan baru-baru ini telah berlangsungnya majlis doa selamat bagi pasangan itu.

Sebagai bekas isteri Emran, Erra turut sama gembira dengan berita pernikahan mereka sekaligus anak mereka mempunyai ibu baru.

Untuk makluman, Erra dan Emran berkahwin pada 25 Oktober 2007 sebelum bercerai pada 18 Februari 2014.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SOKONG NAJIB - ELLIE SURIATY TAK KISAH KENA KUTUK

"Saya datang untuk beri sokongan moral kepada perdana menteri keenam yang pernah mentadbir negara. Supaya beliau tahu yang masih ada ramai lagi rakyat Malaysia menghargai kepimpinan dia.

"Bagi saya, cara penahanan itu tidak beretika dan tidak berhormat. Beliau pernah menjadi pemimpin yang mentadbir negara.

"Tak adil untuk dilayan sebegitu. Malah, dituduh dan difitnah dengan perkara yang dah terang-terangan salah. Saya berharap beliau akan dibicara secara adil," demikian komen pelakon Ellie Suriaty yang tetap menyokong bekas Perdana Menteri, Datuk Seri Najib Tun Razak meskipun ada pihak yang mengutuknya

"Kita berada dalam negara demokrasi. Saya berhak untuk memilih parti politik dan berhak untuk menyuarakan pandangan," tambahnya.

Semalam, Pelakon berusia 48 tahun itu dibawa keluar oleh anggota polis apabila didakwa membuat kecoh di mahkamah. Bagaimanapun, polis kemudian hanya memberi amaran dan tidak mengambil apa-apa tindakan terhadap mereka.

Klik untuk gambar besar

"Kalau netizen nak cakap negatif, itu pandangan mereka. Terpulang kepada mereka dan saya tak boleh nak kata apa.

"Saya anak seni dan kerjaya saya tak terikat dengan kerajaan. Malah, saya juga terima diri sebagai pembangkang," ujarnya dipetik sebagai berkata pada Mstar.

Untuk info, Ellie yang hadir di Kompleks Mahkamah Jalan Duta dekat sini bersama hampir 50 orang penyokong Najib dilihat setia menunggu di luar mahkamah menantikan proses pendakwaan dijalankan.

Isteri kepada pelakon Azri Iskandar ini antara selebriti yang menyatakan sokongan padu pada Najib.

Meskipun begitu, ada pihak di laman maya mendakwa Ellie mendapat maklumat salah yang bekas PM itu dilayan secara tidak adil kerana beliau tidak dipakai baju oren dan sebelum ini hanya dipanggil ke SPRM memberi keterangan, bukannya ditangkap kemudian disoal siasat sebagaimana pesalah atau rakyat biasa.

"Bukankah itu keistimewaan pada Najib? Kalau saya yang kena tangkap, dah tentu saya kena gari dan pakai baju oren lokap. Tambahan pula, hakimpun setuju berita dalam mahkamah tidak disiarkan melalui media atas permintaan peguam Najib. Itupun tak boleh fikir ke?" ujar netizen itu.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU KAHWIN - AERIL ZAFREL BAKAL SAMAN?

"Buat masa sekarang Aeril tidak mahu beri sebarang komen tentang perkara tersebut tetapi dia beritahu saya bahawa dia akan mengambil tindakan mahkamah, apa-apa pun tunggu kenyataan dia nanti," kata pembantu peribadi Aeril Zafrel, kepada media semalam.

Tambahnya Aeril enggan membuat sebarang komen terhadap berita tentang hubungan perkahwinannya dengan pelakon Wawa Zainal. Malah dia juga memberitahu yang Aeril sedang sibuk dengan penggambaran drama dan selepas itu akan mengambil tindakan mahkamah terhadap individu yang menyebarkan berita itu.

klik untuk imej besar...

Penjelasan tersebut timbul beikutan tersebarnya dakwaan di sebuah akhbar tentang status pernikahan Aeril yang didakwa sudah mendirikan rumah tangga dengan pelakon Wawa Zainal pada 4 Februari lalu.

Lebih mengejutkan, mereka juga kononnya telah memperolehi seorang cahaya mata pada 24 Ogos 2013 yang diberi nama Ahmad Fakharuddin Attar.

Gambar yang didakwa kononnya perkahwinan Wawa

Malah gambar-gambar yang didakwa sebagai gambar perkahwinan Aeril dan Wawa juga sudah tersebar di alam maya kononnya sebagai bukti yang mereka benar-benar sudah berkahwin. Benarkah begitu... atau mereka berdua sekadar menjadi mangsa pihak tertentu yang mahu menjatuhkan mereka?

Untuk info, sebelum ini Aeril telah menafikan dakwaan tersebut dengan memberitahu hubungan baiknya dengan Wawa hanya sebagai rakan artis sahaja.

Sehubungan itu, melalui laman sosial Twitter milik Aeril, dia telah memberitahu akan mendedahkan perkara tersebut jika tiba masanya.

"Alhamdulillah...'mereka' telah keluarkan 'senjata terakhir' seperti yg dijangkakan...terlalu naif 'mereka' yang melontar batu sembunyi tangan ini

Klik untuk imej besar...

"Sampai masanya nanti saya akan dedahkan siapa dan tujuan sebenar 'mereka' itu," tulis pelakon itu yang dimuat naiknya semalam.


25 FOTO - MAJLIS CUKUR JAMBUL & TAHNIK ANAK ASYRAF KHALID & TYA ARIFIN

Baru-baru ini, anak tiri Dato' Siti Nurhaliza iaitu Asyraf Khalid dan isterinya, Tya Arifin telah mengadakan majlis cukur jambul buat anak mereka yang bernama Arif Jiwa.

Majlis yang diadakan secara sederhana oleh mereka ini telah dihadiri ahli keluarga, saudara terdekat & teman rapat pasangan ini.

Untuk makluaman, anak sulung pasangan ini dilahirkan secara normal pada 31 Mac lalu di Hospital Ampang Puteri, Ampang.

Klik untuk gambar besar

www.myartis.com / Foto: Tya Arifin IG, Siti Nurhaliza IG, @aziahjasminazizul, @fitriarifinfw & @teezac

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BUSANA DISAMAKAN DENGAN 'VALAK' - AINA ABDUL MINTA MAAF, JELAS ADA MAKSUD TERSIRAT

Jika sebelum ini penampilan penyanyi Aina Abdul menerima kritikan, terkini perkara tersebut berulang kembali apabila kali ini busana ketika menyampaikan lagu 'Semalam' di pentas Separuh Akhir Muzik Muzik ke-35 (SFMM35) mengundang pelbagai komen lucu daripada penonton. Ada segelintir netizen menyamakan busana yang digayakan Aina seperti watak Valak dalam filem seram 'The Nun' dan 'The Conjuring 2'.

Menjawab usikan nakal penonton itu, Aina menjelaskan persalinan hitam putih yang digayakan itu sebenarnya mempunyai maksud dan mesej tersirat. Justeru, Aina memohon maaf kepada penonton yang mungkin tersinggung dengan penampilan berkenaan semasa menyampaikan lagu tersebut.

"Sejujurnya saya memang gemar bereksperimen dengan fesyen dan sebenarnya ada cerita di sebalik busana saya itu. Baju rekaan Syamil Fazwan ini menggambarkan saya sebagai seorang wanita yang sudah lama meninggalkan masa silam.

"Apabila orang lihat busana itu, harapannya mereka semua nampak saya sebagai wanita kuat yang datang semula untuk menceritakan apa yang dilalui dahulu. Saya dah boleh agak orang akan samakan saya dengan watak itu. Saya minta maaf jika saya membuat orang rasa seram," katanya.

Lagu ciptaan sepenuhnya daripada Aina Abdul itu layak meneruskan saingan ke Anugerah Juara Lagu ke-35 (AJL35) yang dijangka akan berlangsung pada awal tahun depan.

Klik untuk gambar besar

Pada AJL34 yang diadakan Februari lalu, Aina yang mempersembahkan lagu 'Sumpah' dikritik netizen sehingga menerima teguran Persatuan Peduli Mental Malaysia (MIASA) kerana gimik 'baju berdarah' yang dikatakan keterlaluan dan melanggar peraturan.

Malah, penyanyi ini juga kerap tampil dengan pelbagai fesyen unik dan menarik perhatian netizen di laman sosial. Dalam pada itu, Aina turut meluahkan rasa syukur apabila lagu 'Semalam' layak bertanding di AJL35.

"Alhamdulillah, saya sangat bersyukur berjaya melayakkan diri ke pentas besar ini... sebagai seorang penyanyi baharu, ini adalah satu penghargaan yang sangat tinggi untuk saya.

"Saya sangat berterima kasih kepada barisan juri dan pihak TV3 yang memberikan peluang kepada Semalam. Sudah tentunya saya tak akan dapat buat semua ini tanpa bantuan pasukan yang menjadi 70 peratus kekuatan saya.

"Insya-Allah, saya akan memberikan sebuah persembahan yang bakal diingati semua di malam AJL35 tahun hadapan. Saya mohon doa semua," katanya lagi.

www.myartis.com / Sumber & foto: mStar & Instagram Aina Abdul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK HADIR MAJLIS KAHWIN - FIDA AKHIRNYA 'CHAT' MAMAT SEPAH

"Chit chat PKP bertanya khabar ☺✌🏻. Semoga silaturrahim kita sentiasa di jaga Allah s.w.t 😊🙏🏻.

*hari tu x dapat datang majlis @mamatsepah & Diana tapi fida doakan dari jauh. Semoga hubungan kalian dirahmati dan berkekalan hingga ke Jannah🌹," tulis Fida atau nama sebenarnya Rafidah Ibrahim pada bekas kekasihnya Mamat Sepah.

Kongsinya, dia dan Mamat, tidak pernah bermusuh pun selama ini. Cuma, mereka selesa membawa haluan masing-masing kerana menghormati perasaan pasangan dan pandangan masyarakat.

"Cuma, baru-baru ini mungkin kerana Perintah Kawalan Pergerakan (PKP) kami ada berhubung di WhatsApp bagi bertanya khabar. Selain, Mamat juga mendoakan hari bahagia saya nanti.

Klik untuk gambar besar

"Pada majlis pernikahan Mamat dan isteri, Nordiana tahun lalu, saya tak dapat hadir kerana ada urusan perniagaan. Tapi, sebagai rakan artis dan saling kenal, saya sentiasa mendoakan kebahagiaan mereka kekal hingga ke jannah," ujarnya dipetik sebagai berkata.

Tambahnya, tiada salah untuk mereka bertanya khabar sesama rakan artis. Malah, ujarnya semoga silaturahim sentiasa terjaga dan dipelihara oleh Allah SWT.

Untuk info, pada awal Januari lalu, Fida turut mendedahkan yang dia bakal mendirikan rumah tangga dengan lelaki pilihannya iaitu seorang ahli perniagaan. Mereka dikatakan merancang mengadakan majlis pernikahan mereka sebelum Ramadan tahun ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERNISHA DAKWA ADA PENGKHIANAT - NETIZEN 'SERANG' ANNA JOBLING

Nampaknya masih lagi hangat diperkatakan mengenai kontroversi yang melanda finalis Dewi Remaja 2018/2019 berparti sakan dan mengambil alkohol di kelab malam tempoh hari.

Hari ini, nama Ernisha pula menjadi bualan ramai dan dikecam teruk berhubung video tersebut. Tidak hanya mahu berdiam diri, akhirnya Ernisha membuka mulut mengenai isu tersebut menerusi Insta Story.

Apa yang mengejutkan Ernisha mendedahkan ada pengkhianat dikalangan Dewi Remaja. Ernisha turut berkongsikan 'screenshot' perbualan Whatsapp antara seorang lagi finalis Dewi Remaja yang menimbulkan tanda tanya.

Perkongsian itu bertambah panas apabila seorang pengguna Twitter bertanyakan kepada Ernisha mengapa nama seorang Dewi Remaja dalam perbualan tersebut tidak diselindungkan.

Klik untuk gambar besar

Keadaan menjadi lebih panas apabila Ernisha seakan memberikan gambaran bahawa Anna Jobling adalah dalang disebalik penyebaran video itu.

Jawapan tersebut sekaligus menimbulkan spekulasi dikalangan netizen. Susulan itu, akaun Instagram Anna Jobling diserang bertubi-tubi oleh netizen dengan pelbagai persoalan dan komen yang mahu bertanyakan tentang kesahihan dakwaan tersebut.

Setakat ini masih tiada pihak yang tampil menjelaskan perkara sebenar. Apa pun diharap netizen tidak membuat spekulasi liar berhubung perkara tersebut dan sama-sama kita nantikan perkembangan lanjut.

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KIRA-KIRA SEMINGGU LAGI - EYRA HAZALI MAHU BERSALIN NORMAL

Pelakon Eyra Hazali yang kini sedang sarat hamil dan menunggu detik melahirkan cahaya mata sulung pada bila-bila masa itu mahu bersalin secara normal. Isteri kepada penjaga gawang Johor Darul Ta'zim (JDT), Muhammad Haziq Nadzli, ini memberitahu, doktor memberi bayangan keinginan untuk bersalin secara normal boleh menjadi nyata.

"Melihat pelbagai aspek dan sudut, saya tidak masalah bersalin normal. Lagipun, bersalin cara normal lebih rendah risikonya berbanding pembedahan. Tetapi apa-apa kemungkinan boleh terjadi.... Sama bersalin normal atau sebaliknya, saya reda. Kalau boleh, diharapkan impian bersalin secara normal menjadi nyata," ujarnya.

Eyra berkata, mengikut perkiraan, anak sulung mereka yang sudah disahkan lelaki, dijangka dilahirkan, kira-kira seminggu lagi: "Sekarang, saya 'standby' sahaja pada bila-bila masa hendak bersalin," jelasnya.

Klik untuk gambar besar

Pelakon drama 'Mr Grey' ini mengaku semakin menghampiri detik bersalin, dirinya gementar: "Ini pula pengalaman sulung hendak melahirkan anak. Saya tidak dapat menjangka apa yang akan terjadi. Kebelakangan ini, saya amal senaman dan pergerakan tertentu supaya proses bersalin secara normal jadi mudah," tuturnya.

Eyra atau nama sebenar, Hazirah Qasalina Hazali memberitahu, dia akan bersalin di sebuah pusat perubahan di ibu negara: "Mujur keluarga dan mentua menjaga saya. Suami pula ada komitmen di Johor Bahru dan tidak dapat bersama sepanjang masa," kata Eyra yang berkahwin dengan Haziq pada 1 November 2019.

www.myartis.com / Sumber & foto: Berita Harian & Instagram Eyra Hazali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TO'KI TAK MAHU JADI IBARAT ANJING DENGAN BAYANG-BAYANG - ISTERI: KEADAAN KAMI TIDAKLAH TERLAMPAU TERUK... KAMI BUKAN ORANG SUSAH"

Penyanyi dan komposer terkenal era 90-an, To'ki memberitahu yang dia enggan jadi ibarat anjing dengan bayang-bayang, takut kelak akan rugi. To'ki berkata demikian berhubung tawaran bantuan yang diterima selepas kisahnya tular baru-baru ini. Jelas To'ki atau nama sebenarnya Mohd Zaki Mansur, 53, kehidupan dia dan isteri, Sharifah Fairuz Syed Yusof, 48, tidaklah seburuk yang disangka ramai.

"Saya bahagia... saya seronok tinggal di sini. Langsung tak pernah meminta apa-apa sumbangan dan ihsan daripada mana-mana pihak. Tapi mungkin kerana orang tengok keadaan begini yang serba kekurangan jadi timbul rasa kasihan terhadap kehidupan saya," ujar To'ki.

Baru-baru ini kisah kehidupan To'ki heboh diperkatakan ramai selepas tular foto pondok usang yang didiaminya bersama isteri di pinggir hutan di Batu 12, Gombak, Selangor. Bercerita lanjut tentang bantuan, To'ki mengakui ditawarkan pelbagai sumbangan dalam pelbagai bentuk termasuk wang dan rumah.

Namun kata To'ki dia hanya bersetuju untuk menerima sebuah rumah daripada Pusat Pungutan Zakat Majlis Agama Islam Wilayah Persekutuan (PPZ-MAIWP). Susulan itu dia menjelaskan enggan menerima wang zakat kerana mahu bantuan itu disalurkan kepada individu lain yang lebih memerlukan.

Klik untuk gambar besar

"Saya bersyukur PPZ akan menyediakan rumah yang lebih selesa dalam masa terdekat. Tapi saya tak nak jadi ibarat anjing dengan bayang-bayang, ada juga bantuan yang saya terpaksa tolak, cukuplah sekadar ada keperluan asas," kata To'ki lagi.

Sementara itu, isteri To'ki yang mesra dipanggil Fairuz tidak pernah menganggap keadaan itu suatu kekurangan, biarpun tempat berteduh tidak sempurna di mata orang. Luah Fairuz, pondok kecil itu tetap indah di matanya.

"Usahlah tulis tempat tinggal kami pondok usang. Mengapa tidak menyatakan ia pondok yang indah. Keadaan kami tidaklah terlampau teruk walaupun rumah kecil tapi indah. Kami bukan orang susah, tidak cukup makan atau keperluan. Memang kami bukanlah orang kaya, tapi apa yang ada mencukupi," katanya.

Selepas berita kehidupan To'ki atau nama sebenar, Mohd Zaki Mansur, tular, Fairuz tidak terlepas terkena tempias. Sejak tiga hari lalu, Fairuz memberitahu, dia dihujani panggilan telefon dan mesej, tidak kira daripada ahli keluarga, saudara-mara, malah rakan-rakan lama.

"Bayangkan, jiran rumah lama yang tidak tahu menahu mengenai kisah saya sebelum ini menghubungi. Saudara-mara pun ramai yang telefon bertanya. Jujurnya, malu pun ada, sehingga saya tidak menjawab panggilan telefon. Bukan apa, ramai yang menghubungi menyatakan hasrat untuk datang menghantar sumbangan.

"Saya hargai sikap prihatin itu. Tapi kami bukanlah orang susah yang tidak cukup makan... Alhamdulillah, semuanya mencukupi. Saya rasa macam nak pekakkan telinga pun ada dan tidak mahu membaca mesej yang diterima," tuturnya.

Tidak dinafikan, sehingga petang tadi, pondok mereka tidak putus-putus dikunjungi orang ramai. Ada yang datang untuk bertanya khabar dan menghulurkan sumbangan seperti barangan keperluan. Bagaimanapun, wanita kelahiran Petaling Jaya, Selangor ini akur tumpuan diterima kerana suami yang dikenali ramai. Biar apapun, Fairuz bersyukur atas keprihatinan semua pihak.

Melihat keadaan dirinya yang bertongkat berikutan kemalangan pada 10 Jun lalu, Fairuz berkata, dia sukar berjalan selepas tulang pinggulnya patah: "Disebabkan itu, ligamen saya lari. Kaki saya sukar untuk berpijak.

"Doktor nasihat kalau mahu tulang pinggul kembali bercantum, kaki saya tidak boleh jalan bertapak tiga bulan. Bulan depan, saya ada pertemuan dengan doktor. Dia akan teliti sama ada saya perlu jalani fisioterapi atau tidak," jelasnya.

www.myartis.com / Sumber & foto: Berita Harian & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENARIK RAMADHAN - AKSI SYAFIQA MELVIN BERBADAN DUA

Gambar terkini Syafiqa Melvin, 24. juara Gadis Melayu musim kedua yang berkahwin dengan Datuk Zainal Abidin, 53, pada tahun 2012. Meskipun usia antara mereka hampir separuh angkanya, namun itu semua bukan ukuran kebahagiaan yang mereka lalui.

Tambah-tambah kini Syafiqa sudah berbadan dua... pastinya mereka akan lebih bahagia dengan kehadiran anak mereka nanti.

Klik untuk imej besar...


BILA FIZZ FAIRUZ & IZZUE ISLAM JADI 'MAT TUDUNG'

Showbiz Productions yang terkenal dengan filem Melayu lain dari yang lain seperti 'Hantu Kapcai', 'Kahwin 5', 'Chikaro', 'Hantu Tok Mudim' dan 'Ular', kini membuka tirai 2014 dengan sebuah filem komedi berjudul 'Mat Tudung'.

Filem arahan pengarah muda, Waan Hafiz (yang sebelum ini mengarah filem 'Hantu Tok Mudim') menggandingkan Fizz Fairuz, Nelydia Senrose dan Izzue Islam sebagai pelakon utama.

'Mat Tudung' mengisahkan seorang kasanova bernama Johari (seorang bekas Mat Rempit) yang telah jatuh cinta pandang pertama pada Zizie. Zizie bukanlah seperti gadis biasa yang mudah untuk didampinginya tapi seorang gadis berhijab yang terkenal dengan sifatnya yang dingin terhadap lelaki.

Johari terpaksa mencari apa saja helah untuk mendekati Zizie. Cara yang difikirkannya paling berkesan ialah dengan menyamar sebagai gadis bertudung iaitu Johanna sebagai ‘adik perempuan’ kepada Johari.

Menggunakan pengaruh Johanna, Zizie mula terbuka untuk mengenali Johari dan pada masa yang sama Johari juga berjaya menyelami hati Zizie melalui keintiman Johanna dan Zizie. Tapi siapa sangka, Johari atau Johanna turut digilai seluruh ahli keluarga Zizie yang gila-gila termasuk bapa Zizie yang sukakan Johanna yang kelihatan ayu dengan tudungnya. Sebagai dirinya sebenar Johari, dia turut menarik perhatian ibu Zizie yang kesepian dan abang Zizie yang 'confuse'.

Mampukah Johari menepis semua godaan ini dan memenangi hati Zizie? Saksikan semuanya dalam 'Mat Tudung' yang pastinya membuat anda pecah perut di pawagam pada 28 Julai 2014 ini.

Trailer

PHOTO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BILA BILIK STOK BARANGAN DAPUR OZLYNN DAH MACAM KEDAI RUNCIT

Pelakon Ozlynn baru-baru ini ada berkongsi tempat penyimpanan stok barangan dapur di rumahnya menerusi laman Instagram. Dalam entri tersebut, isteri kepada pelawak dan penyampai radio, Johan ini memaklumkan ruangan simpan ini memudahkan untuk berkongsi rezeki dengan tetamu mahu pun adik-beradik yang memerlukan.

"Siapa tahu bilik rahsia aku ni memang akan dorang selongkar. Ini baru setempat. Kalau pusing kiri susu penuh, biskut melambak, kuih dan muih beraneka macam. Tisu tandas, tisu dapur, air zam-zam pun ada. Selalu yang datang kalau perlukan bekal memang akan masuk bilik rahsia ni. Beras Basmathi? Wangi? Biasa pun ada. Milo? Horlick? Black coffee? White coffee? Ada ruang khas dalam almari.

"Senang siapa tersedak atau terdesak kawan-kawan atau adik-beradik, memang dorang tahu nak selongkar mana. Inilah syurga aku. Hanya yang suka masak akan rasa perasaan aku ni. Yang penting sebelum ambil kena ucap Alhamdulillah dan doa dulu untuk keluarga aku. Yang ini memang aku paksa.

Klik untuk gambar besar

"Kaum Hawa memang akan doa nak ruang ni. Aku daakan korang semua dilimpahkan rezeki yang tidak disangka-sangka. Paling penting bila ada rezeki jangan lupa 'orang tepi'," kongsinya.

Perkongsian tersebut telah menarik perhatian peminat yang terpaku melihat susunan barangan dapur Ozlynn yang dikata seperti kedai runcit. Rata-rata pengikutnya bersetuju dengan cara Ozlynn, lagi-lagi untuk mereka yang mempunyai keluarga besar. Selain itu, mereka juga memuji sifat pemurah Ozlynn dan keluarganya yang suka berkongsi rezeki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RASA DIRI SEPERTI LEGO APABILA ORANG SIBUK JODOHKAN SAYA..." - SHUIB

"Saya tidak boleh tutup mulut orang bercakap pasal saya... Mungkin orang di luar sana mengambil berat. Selepas hampir enam bulan Sarah pergi, orang sudah mula beralih kepada cerita kahwin. Saya tidak boleh halang orang daripada bercerita pasal kahwin, tetapi janganlah berlebihan cakap benda yang saya tidak tahu bagaimana (masa depan).

"Kadang-kala rasa diri seperti Lego apabila orang sibuk menjodohkan saya dengan beberapa wanita," itulah kata pelawak Shuib Sepahtu yang menganggap dirinya seperti alat mainan Lego apabila dikaitkan dengan ramai wanita sejak pemergian isteri, Allahyarham Siti Sarah Raissuddin, Ogos lalu.

Bapa kepada empat cahaya mata itu bagaimanapun enggan melatah kerana mengaku tidak mampu menutup mulut orang atas apa yang berlaku. Bagaimanapun, Shuib, 36, berharap dirinya tidak diperkatakan berlebihan kerana tidak mampu meramal masa depan.

Klik untuk gambar besar

Bertanya mengenai peminat menjodohkannya dengan Siti Nordiana atau mesra disapa Nana itu, Shuib memberitahu dia sangat terkejut apabila berita tersebut tular kerana tidak pernah memiliki nombor telefon penyanyi dan pelakon berkenaan. Shuib juga turut terkejut dikaitkan dengan adik kepada penyanyi Heliza Helmi iaitu Hazwani, sedangkan mereka tidak pernah berjumpa.

"Saya sangat terkejut apabila dikaitkan dengan Siti Nordiana. Kami pernah berjumpa dua kali dalam program hiburan. Saya tidak pernah menghubungi atau memiliki nombor telefonnya. Mengenai Hazwani pula, saya tidak pernah berjumpanya. Jadi, macam mana pula kami boleh dikaitkan?" ujarnya.

Baru-baru ini, Shuib mendedahkan sedang mengenali seseorang. Namun, hubungan itu tidak serius. Shuib juga dilaporkan berkata, ibunya sudah memberi lampu hijau dan menyarankan membuka pintu hati mengenali wanita.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SWEETNYA BILA SHARNAAZ BELANJA NABILA GAMBAR 'TAK BERBAJU'

"Before take off ada orang belanja muka comel. Comellll ker??," ujar Noor Nabila berseloroh mengenai gambar Sharnaaz Ahmad yang tidak berbaju.

"Ada orang tu nak travel jauh.. Jaga diri elok elok.. Jangan dok buat pasai kat sana, satgi london kena bom sekali lagi free ja.. Safe flight and have a good journey syg," balas Sharnaaz pula melalui IGnya.

Untuk info, gambar 'manja' dan kata gurauan Nabila dan Sharnaaz ini diluah dan dirakam oleh mereka sebelum Nabila terbang ke London kemungkinan atas urusan perniagaan.

Jadi sebelum berjauhan, maka mereka berdua sempat 'bergurau dan bermesra' untuk hilangkan rindu antara satu sama lain. Heh.

Jom tengok!

GAMBAR BARU

GAMBAR BEBERAPA MINGGU LALU

myartis.com - Foto: Shaarnaz & Nabila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


17 GAMBAR NOSTALGIA AMYZA AZNAN

BIODATA
NAMA PENUH: Amyza Aznan
PANGGILAN: Amyza
TARIKH LAHIR: 18 Julai 1976
UMUR: 36 Tahun
ASAL: Alor Gajah, Melaka

Digelar mulut becok di sekolah:
PANTANG TENGOK PAKWE HANDSOME

Sejak kecil lagi dia cukup popular baik di sekolah mahupun di kalangan anak-anak jirannya. Gelaran 'kudut', keding, Mak enon dan Becok memang sudah dikenali ramai.

Ini kerana, mulutnya yang dikatakan suka bercakap dan berceloteh tak henti-henti itu telah  membuat ramai yang senang mendampinginya. Begitulah rentetan awal kehidupan pelakon Amyza Aznan, 36, yang menjadi pilihan nostalgia myartis kali ini.

Anak sulung daripada lima beradik ini yang terdiri daripada Zulkifly, Siti Jamiyyah, Nor Abdah dan Nurul Najwa Sabrina ini lahir pada bulan Julai 1976 di Alor Gajah, Melaka.

Ayahnya Aznan haji Ibrahim seorang anggota polis sementara ibunya, Khadijah haji Mohd. Iderus seorang suri rumahtangga.

Dia dibesarkan dalam sebuah keluarga sederhana dan cukup segala-galanya. Sebagai anak sulung, Amyza memang cukup garang di kalangan adik-adiknya dan bengis bila mendidik.

"Masa kecil dulu, saya cukup takut dengan ayah kerana dia memang terkenal dengan garangnya. Tak boleh buat salah sikit, pasti kena hukum sebab itulah saya dan adik-beradik yang lain takut nak bertentangan mata atau bercakap dengan ayah. Tengok matanya menjegil sudah cukup gerun, apatah lagi kalau dia pukul.

"Saya masih ingat lagi satu peristiwa ketika belajar di Tadika Gadik Alor Gajah di mana saya gagal menghafal ayat A B C hingga Z. Disebabkan marah atas kelembapan saya itu, ayah telah mengikat saya di satu tiang seri rumah dan membalun dengan tali pinggang.

"Masa kena libas tu... sakitnya tak terkira dan saya terus menjerit-jerit hinggakan terkencing dibuatnya. Nasib baiklah mak datang memujuk ayah agar menghentikannya segera. Kalau tidak, tak tahulah... tentu bertambah teruk saya dikerjakan. Pun begitu, saya tidak pernah rasa serik.

"Sampaikan ada sekali tu... disebabkan takut dengan ayah kerana saya telah habiskan duitnya untuk membeli kuih, saya sanggup menyorokkan kuih itu dibelakang badan tanpa sempat mengelak trak ayah yang hampir melanggar kaki saya. nasib baiklah tak ada apa-apa kecederaan.

"Dalam hal ini, ayah memang tidak bersalah lagipun mungkin dia tidak sengaja dan menyangka saya telah beredar dari situ. Itulah gara-gara takut dengan ayah hinggakan saya sanggup tidak berganjak bagi menyorok sebarang kesalahan.

"Apabila memasuki sekolah rendah iaitu Sekolah Rendah Kebangsaan Alor Gajah Melaka,saya terus dikenali ramai gara-gara mulut becok saya. Macam-macam gelaran yang  saya ada seperti Kudut, Keding, mak Enon dan sebagainya lagi. kalau sebut saja minah becok memang satu sekolah tahu.

"Sebabnya saya ni... kuat bercakap dan suka bercerita tak kiralah cerita dalam tv ke... atau yang saya dengar daripada perbualan orang tua-tua dan sebagainya lagi. Pernah juga saya kena denda dengan cikgu, gara-gara bercakap ketika dia mengajar.

"Lagi satu... saya ni suka mengurat dan pantang tengok lelaki handsome. Kiranya kecil-kecil lagi saya pandai 'admire' seseorang. Malah ketika dalam bas sekolah, saya selalu tenung seorang pelajar lelaki (senior) darjah 6. Saya pula masa tu... baru masuk tujuh tahun (masih berhingus).

"Disebabkan abang senior tadi tu cukup mancho, jadi saya selalu perhatikannya dan seringkali berangan ingin menjadi teman wanitanya.

"Tapi apa boleh buat, saya hanya syok sendiri sahaja kerana abang tersebut tidak pernah menegur atau melayan saya seperti mana yang saya inginkan.

"Apapun, saya rasa seronok juga sekurang-kurangnya bila 'time' balik sekolah saya sanggup berebut-rebut dengan rakan lain untuk duduk di sebelahnya."

BERPINDAH KE KUALA LUMPUR

"Apabila masuk ke darjah dua, kami sekeluarga berpindah ke Kampung Melayu Subang, Kuala Lumpur. Saya pula bersekolah di Sekolah Rendah Kebangsaan tempat yang sama dan secara kebetulan pula satu sekolah dengan penyanyi Anuar Zain dan Anne Hamid (senior).

"kalau nak tahu, di sekolah ini juga saya ada satu gelaran iaitu 'kodok'. Gara-gara gelaran itulah saya sanggup bergaduh dengan seorang pelajar lelaki bernama Hassan.

"Memanglah saya ni...  jenis kecoh orangnya dan suka menyampaikan cerita yang saya dengar. Tetapi tak sangka pula saya sendiri dipanggil dengan gelaran tersebut.

"Ceritanya sebegini, ketika itu mak saya jatuh sakit secara tiba-tiba, jadi kami telah pergi berubat cara tradisional dengan seorang pengamal perubatan bernama 'Joyah Kodok' yang terkenal di kampung itu.

"Apa lagi, saya pun berceritalah pasal Joyah Kodok ini kepada rakan-rakan. Disebabkan cerita itu, tersebar satu sekolah tentang mak saya dan Joyah Kodok. Yang lucunya tak semena-mena seorang rakan (Hassan) terus memanggil dan mengejek-ngejek saya dengan nama kodok.

"Secara tak langsung sampaikan cikgu pun kenal saya dengan nama kodok. Mungkin masa tu...  saya agak baran dan tersinggung. Jadi satu hari tu ... saya dengan berbasikal tunggu Hassan di satu simpang jalan untuk bergaduh dengannya.

"Yang tak bestnya, belum sempat saya buat apa-apa, Hassan dah terajang perut saya hingga terpelanting ke tanah. Nasib baiklah kebetulan ayah lalu di situ dan dia terus memangku saya balik ke rumah. Hassan pula sempat cabut sebelum ayah mengejarnya.

"Ekoran itu, saya jadi takut pula nak cari pasal dengan orang lelaki. kalau dengan adik-beradik sendiri saya memang garang dan teror hinggakan mereka cukup takut dengan saya," ujarnya.

Klik untuk imej besar...

Copyright: myartis.com


"BERLARUTAN BERAPA LAMA... BERAKHIR ATAU TIDAK?" - PANIK PENDAPATAN TERJEJAS, AMENG CEBURI BIDANG LAIN

"Jujurnya, keadaan sekarang sangat mencabar. Saya sudah dalam kategori panik sebab tidak tahu keadaan ini akan berlarutan berapa lama. Adakah ia akan berakhir atau tidak? Sebelum Perintah Kawalan Pergerakan (PKP), saya menerima undangan dalam tempoh empat bulan lalu. Antaranya, menghadiri program dan forum bersama Persatuan Mencegah Dadah Malaysia (PEMADAM) Kebangsaan, Agensi Kaunseling dan Pengurusan Kredit (AKPK) dan banyak lagi.

"Dan saya ingatkan sudah selesa, tetapi kes penularan meningkat semula. Apabila PKP dilaksanakan, dari situ, tawaran pekerjaan mula tiada," itulah luahan penyanyi lagu Sampai Hati, Ameng Spring yang mengakui dirinya mula panik apabila kes penularan jangkitan COVID-19 tidak menampakkan tanda surut dalam masa terdekat, memandangkan pendapatannya hanya bergantung sebagai penyanyi.

Disebabkan itu, vokalis kumpulan Spring itu berkata, dia kini cuba beralih arah daripada dunia nyanyian untuk mencari pendapatan bagi meneruskan kelangsungan hidup bersama keluarga. Ekoran itu, Ameng berkata, dia mula menceburi diri dalam bidang perniagaan bagi mencari sesuap rezeki.

"Selepas tidak menerima tawaran, saya mula berfikir nak berniaga dalam talian. Saya cuba berniaga susu segera, udang galah beku dan beberapa produk, tetapi tidak menerima maklum balas memberangsangkan. Disebabkan itu, saya berhenti berniaga. Kini, saya mula mencari jalan lain. Antara bidang yang cuba diceburi termasuklah mengambil 'tender' dan menjadi pembekal untuk syarikat besar. Saya ada memohon menjadi pembekal t'shirt untuk pelatih, tetapi masih dalam proses," katanya.

Dalam masa sama, Ameng berkata, dia juga berminat untuk mencuba menceburi bidang perniagaan makanan dan kini, sedang mengintai peluang. Tambah Ameng, dia hanya bergantung pada duit simpanannya, buat masa ini. Bagaimanapun, seperti bukit, lama-lama ditarah, pasti akan rata.

"Saya rasa itulah jalan paling selamat. Selain berniaga makanan, saya menjadi pembekal barangan basah seperti ikan, udang dan sebagainya yang boleh menjana pendapatan baik dalam tempoh ini. Ini kerana jika mahu nak berniaga produk pun, ramai sudah berniaga, jadi siapa nak jadi pembeli.

Klik untuk gambar besar

"Alhamdulillah, sebelum pandemik COVID-19, saya ada menerima banyak tawaran menjayakan program televisyen seperti Gegar Vaganza dan projek besar seperti Konsert Tiga Suara, jadi adalah sedikit simpanan. Saya bersyukur masih boleh bertahan disebabkan sentiasa beringat mahu menyimpan. Saya sudah mengamalkan sikap berjimat cermat sebelum pandemik lagi. Selagi boleh bertahan, saya bertahan. Mujurlah, saya dan keluarga mengamalkan hidup bersederhana," jelas Ameng.

Terbaharu, pelantun lagu 'sampai Hati', 'Bourgenvilla' dan 'Butakah Cinta' itu ada tampil dengan lagu 'Aidilfitri Yang Ku Rindu'. Lagu sempena Aidilfitri itu dikatakan bingkisan paling berharga buat peminat yang sentiasa menanti kemunculannya.

"Tidak menafikan, tempoh promosi untuk lagu raya agak terbatas memandangkan ia hanya diputarkan pada musim perayaan. Bagaimanapun saya yakin lagu Aidilfitri Yang Ku Rindu bakal bertahan, seterusnya menjadi pilihan peminat setiap kali lebaran menjelma. 'Aidilfitri Yang Ku Rindu' mempunyai nilai sentimental tersendiri.

"Saya percaya ia mampu merentas sempadan masa untuk terus menjadi pilihan peminat pada musim perayaan. Saya berharap pencinta industri muzik bersikap lebih terbuka dan terus memberikan sokongan terhadap karya terbaharu, meskipun lagu raya lebih mendapat tempat kerana sudah sebati pada pendengaran ramai," ceritanya.

Sebagai pengkarya, katanya, dia akan sentiasa mencuba dan menghasilkan lagu untuk terus memajukan industri muzik: "Secara peribadi, saya tidak terlalu mengharapkan penerimaan luar biasa, tetapi saya percaya sudah memberikan yang terbaik seperti yang dimahukan peminat," katanya yang mula mencipta nama dengan menganggotai kumpulan Spring dan menghasilkan album pertama pada 1991.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RADHI OAG & ISTERI SELAMAT TIMANG ANAK KEDUA

Tahniah kami ucapkan kepada Radhi OAG, 39, dan juga isterinya, Nur Shahira Ayu, 22, kerana telah selamat menimang cahaya mata kedua mereka iaitu seorang bayi lelaki hari ini (15 Oktober 2016). Radhi berkongsikan berita gembira tersebut bersama peminatnya di laman Instagram.

Apa yang pasti, berita gembira tersebut ternyata disambut dengan doa yang baik dan juga sokongan daripada peminat terhadap pasangan tersebut.

Radhi atau nama sebenar Muhammad Radhi Razali dan Ayu yang berkahwin pada 4 April 2014 sebelum ini telah dikurniakan cahaya mata perempuan, Nur Aisyah berusia 2 tahun.

Sebelum berkahwin dengan Ayu, Radhi pernah mengahwini bekas isterinya, Shazlin Sharif. Hasil perkahwinan tersebut, mereka dikurniakan seorang anak lelaki, Mohd Rifdhi Muslim yang kini berusia 11 tahun.

Sumber: Radhi OAG IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA ADIBAH NOOR BETULKAN SEBUTAN INGGERIS PEMBACA BERITA TV3

"Maaf Buletin Utama TV3, saya ambil potongan (berita) daripada anda, no offence (bukan maksud menyinggung)... tapi ini adalah semata-mata untuk pembelajaran. Memang perkataan wild yang bermaksud liar disebut wild. Tetapi wilderness yang membawa maksud tempat hidupan liar atau belantara kita sebut wil-der-ness sama macam ejaannya.

"Jangan marah okay!" demikian kata penyanyi dan pelakon Adibah Noor yng mengambil inisiatif memperbetulkan semula cara sebutan bagi perkataan 'wilderness' selepas menyedari kesilapan bahasa Inggeris seorang pembaca berita TV3.

Menerusi Twitter, Adibah memuat naik video cara sebutan atau 'pronunciation' yang betul bertujuan untuk berkongsi ilmu dengan pengikutnya di laman tersebut. Video yang dikongsi Adibah itu dihasilkan menerusi aplikasi TikTok sebelum dimuat naik semula di Twitter.

Klik untuk gambar besar

Perkongsian Adibah itu menerima komen positif dan mendapat lebih 1,000 retweet dan hampir 4,000 tanda suka daripada pengikut. Sementara itu, rata-rata pengikut berharap penyanyi lagu 'Terlalu Istimewa' ini terus menghasilkan kandungan video sedemikian bagi memantapkan lagi penguasaan bahasa Inggeris orang ramai.

Sebelum ini, Adibah Noor yang merupakan guru bahasa Inggeris kerap berkongsi cara sebutan dan ejaan yang betul di laman sosial miliknya. Malah, penyanyi Haqiem Rusli juga pernah menerima teguran apabila sebutan bahasa Inggeris dalam lagu yang dinyanyikan berjudul, Jatuh Bangun tidak jelas dan kurang difahami.

KLIK VIDEO DIBAWAH INI UNTUK TONTON

www.myartis.com / Sumber & foto: mStar & Instagram Adibah Noor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SUASANA BIRTHDAY KE-5 BEYYA, ANAK ANGKAT STACY

"Happy birthday sayang," demikian ucapan penyanyi Ummu Syaikhah Stacy Anam buat anak angkatnya, Bella De Luna Valentina atau Beyya yang akan genap usia lima tahun pada hari esok iaitu 14 Februari ini.

Difahamkan, majlis sambutan ulangtahun kelahiran Beyya yang ke-5 itu diadakan dua hari lebih awal dari tarikh sebenar.

Semoga Beyya membesar dengan sihat, panjang umur dan sentiasa comel selalu. Jadi anak yang baik buat mummy Stacy, daddy Akim dan juga jadi kakak yang baik buat adik yang bakal dilahirkan nanti.

Klik untuk gambar besar

Foto: Stacy Anam IG & @ryaniezmoments

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


8 GAMBAR - ANAK TOMOK YANG AKTIF

Aksi dan gaya menarik anak Tomok yang kini makin aktif dan mula meminati muzik seperti bapanya. Ya lah... mana tumpahnya kuah kalau tidak ke nasi... heh.

Jom tengok!


"SAMPAI BILA SAYA BOLEH NYANYI" - ZAMANI TUBUHKAN SYARIKAT PENGURUSAN

Memberitahu dia menubuhkan syarikat pengurusan, ZIME production untuk mengembangkan kerjaya seninya di masa hadapan, penyanyi kumpulan Slam, Zamani Ibrahim, 48, berkata dia tidak tahu sampai bila lagi mampu untuk meneruskan kerjaya nyanyian dalam keadaan kesihatannya yang tidak seberapa mengizinkan.

"Saya wujudkan syarikat itu bukan sebab saya nak lupa jasa orang yang tolong saya selama ini. Selama 25 tahun saya dengan abang Johan Aziz (sebagai pengurus).

"Saya rasa, apa salahnya saya cuba untuk nak kembangkan lagi kerjaya seni. Sampai bila saya boleh menyanyi dengan keadaan kesihatan saya sekarang ini.

"Mungkin kalau adanya ZIME Production ni, mudah-mudahan kalau saya tak boleh menyanyi, saya akan ambil artis lain untuk diuruskan," katanya.

Klik untuk gambar besar

Sekitar awal Disember tahun lalu, bintang Gegar Vaganza musim kelima (GV5) itu pernah mengadakan sidang media berhubung kekeliruan mengenai pengurusnya yang sebenar.

Isu timbul apabila pengurus yang sudah bersamanya sejak awal penubuhan Slam, Johan Aziz dan pengurus baru, Aslan mengeluarkan kenyataan berbeza mengenai status penyertaan Zamani dalam program itu.

Bagaimanapun, Zamani telah mengeluarkan kenyataan menegaskan kariernya kini dikendali oleh syarikat pengurusannya sendiri.

Dalam pada itu, Zamani mengumumkan kumpulan Slam bakal mengadakan konsert pada tahun ini namun masih memikirkan lokasi dan tarikh.

"Insya-Allah konsert Slam akan ada. dalam perancangan dan perbincangan. Buat masa ini saya pun tak berani nak war-warkan.

"Kena tunggu anggota lain. Tapi semuanya dah bincang dan memang buat tahun ini cuma sekarang ini tak dapat cari tarikh dan lokasi. Harap semua peminat tunggu," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU MADU KEMBALI KE RAHMATULLAH - RAMAI TERHARU LIHAT HUBUNGAN BAIK ADIRA DENGAN DATIN RED

"Pemergian yang tiada ganti… terputusla doa seorang ibu untuk anak-anaknya 🥺🤲🏻. Terima kasih kepada semua adik-beradik, saudara-mara, suami & madu yang ada ketika suka dan duka 😔. Terima kasih juga pada yang menziarah, yang mengucapkan takziah, yang mendoakan & yang menyempurnakan hingga selesai kebumian bonda saya 🤍 #23.05.2022 #HARI ISNIN," tulis madu kepada penyanyi Adira iaitu Datin Red menerusi laman Instagram miliknya.

Perkongsian Datin Red menjadi perhatian apabila memaklumkan ibunda tercintanya pergi menghadap Ilahi pada 23 Mei lalu. Menerusi perkongsian tersebut, Datin Red meluahkan rasa di atas pemergian ibundanya itu kerana selepas ini terputus doa seorang ibu buat anak-anak.

Dalam entri itu lagi, Datin Red atau nama sebenarnya Datin Syarifah Norshafila mengucapkan terima kasih kepada ahli keluarga, suami serta madu yang bersama ketika suka dan duka. Turut menjadi perhatian kehadiran Adira yang tidak henti menenangkan Datin Red yang dilihat emosi selepas jenazah ibunya dikebumikan.

Klik untuk gambar besar

Diruangan komen, rata-rata netizen mengucapkan takziah buat Datin Red sekeluarga di atas pemergian ibu tercinta. Malah, ada yang terharu melihat hubungan baik Adira serta tetap setia bersama madunya serta menenangkan kan Datin Red.

Adira bernikah dengan Datuk Red atau nama sebenarnya Datuk Seri Adnan Abu pada hujung tahun 2015 dan mengesahkan pernikahan mereka yang dilakukan di Thailand sekitar awal 2016.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZHAR SULAIMAN DIPANGGIL 'PONDAN' DEK BAHASAKAN DIRI SEBAGAI 'MAMI' - RUHAINIES PERJELAS MAKSUD SEBENARNYA

Gara-gara membahasakan diri sebagai 'Mami' di media sosial, Azhar Sulaiman sering dilabel sebagai seorang lelaki lembut malah ada yang berani menggelar pelakon berkenaan dengan panggilan pondan.

Azhar, 51, bagaimanapun tampil menjelaskan kekeliruan mengenai penggunaan ganti diri itu yang sering kali digunakan kepada pengikutnya itu dengan bertanya kepada pelakon Ruhainies.

Menerusi video yang dimuat naik di TikTok, Azhar juga meminta pendapat Ruhainies sama ada dia seorang lelaki lembut atau sebaliknya.

"Nampaknya ramai yang tanya kenapa guna gelaran Mami? Pondan ke? Jom kita tanya orang Penang. Ruhainies, okay ke kalau Abang Har guna gelaran Mami?," tuturnya.

Klik untuk gambar besar

Ujar Ruhainies, 'Mami' merupakan panggilan untuk seseorang yang suka mengambil tahu hal orang lain namun dia berpendapat bahawa Azhar merupakan seorang lelaki yang tulen.

"Mami itu dia macam kephochi saja. Macam makcik bawang, mami jarum la. Jantan tulen lah tentunya. Dah macam abang saya sendiri,"  .

Dikesempatan itu juga, Azhar turut mengakui bahawa dia lelaki sejati dan tidak akan menangis untuk hal yang remeh.

"Saya jantan! Anak jantan tak boleh menangis," kata Azhar yang turut memaklumkan akaun TikTok miliknya telah terhapus kerana terdapat konten yang menyalahi garis panduan platform berkenaan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIR MATA AMY SEARCH MENITIS SAAT BUAT PERSEMBAHAN, TERKENANGKAN ARWAH YAZIT

"Malam ini, saya sangat sedih. Sungguh sedih sebenarnya. Tidak ada seorang lagi sahabat yang kami sayang iaitu arwah Yazit. Pastinya, anda di sini pun begitu rindukan 'ketukan' dia," luah vokalis kumpulan Rock legenda tanah air, Amy Search yang menitiskan air mata saat membuat persembahan di Konsert Search Endemik 2022 yang berlangsung di Zepp KL, malam semalam, kerana rasa rindu terhadap sahabatnya, yang juga pemain dram kumpulan itu, Allahyarham Yazit Ahmad.

Di pentas itu, Amy berkongsi sedikit kisah kenangannya bersama Yazit yang baginya setaraf dengan pemain dram Led Zeppelin, John Bonham. Dalam masa sama, Amy juga turut berkongsi pesanan Yazit kepadanya, meminta supaya dia menjaga hasil karya seninya untuk manfaat keluarganya sekiranya dia sudah tidak ada.

"Dari dulu, kami sangat akrab dengan arwah Yazit. Dia adalah orang yang sangat berdisiplin soal kerja. Dia pantang kalau lambat, sentiasa menepati masa. Dia seorang yang serius, tapi juga kelakar dan dia sangat suka dengan gurauan saya. Dia suka masakan saya, asam pedas daging dan juga sambal sardin.

Klik untuk gambar besar

"Dia pernah berpesan kepada saya, 'Amy, lu ingat, suatu hari kalau gua dah tak ada, gua amanahkan lu tengokkan hasil kerja seni gua untuk anak bini gua yang gua tinggalkan'. Pada masa itu, saya rasa macam, kenapa nak kena cakap begitu?

"Ada satu ketika, sewaktu dia tengah sakit, saya pernah cakap dekat kawan-kawan, kalau apa-apa jadi kepada Yazit, kita kena jaga keluarga dia dan semua hasil kerja seni dia," katanya.

Selepas perkongsian itu, Search meneruskan konsert dengan mempersembahkan lagu khas buat Yazit, berjudul 'Hello Kawan'. Untuk makluman, Yazit disahkan meninggal dunia pada 26 September 2019 di Hospital Kuala Lumpur akibat kecederaan otak yang berpunca daripada kekurangan oksigen dalam badan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - BILA DATO TERLAJAK LARIS TERIMA KEJUTAN HARI LAHIR PULA DARI ISTERI

Waaahh... sweetnya isteri Dato Terlajak Laris, Nur Shahida apabila membuat kejutan hari lahir sempena hari lahir suaminya yang ke-29. Siap suap kek lagi. Heh!

Majlis sambutan hari lahir Dato Terlajak Laris atau nama sebenarnya Dato' Aliff Syukri Kamarzaman bertemakan 'bollywood' yang diadakan secara sederhana itu telah dihadiri oleh ahli keluarga dan teman rapat.

Selamat hari lahir kami ucapkan buat Dato. Semoga panjang umur dan murah rezeki.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AKIBAT DIPELUK - YUNA DIKRITIK 'PEDAS' DI FACEBOOKNYA

Ikhlasnya, bukan mudah menjadi seorang artis. Pelbagai kritikan dan teguran harus ditelan, tambah-tambah apabila artis tersebut bertudung.

Begitulah juga yang berlaku terhadap Yuna (Yunalis Zarai) yang dikritik pedas oleh segelintir pihak akibat sekeping gambar bersama penyanyi rap kelahiran Trinidad, bernama Theophilius London.

Gambar yang menerima kritikan - klik untuk imej besar...

Gambar yang di muat naik di laman Facebook peribadinya itu pada Khamis lalu menunjukkan London memeluk bahu Yuna di satu majlis yang tidak diketahui tempatnya.

Akibatnya, ada yang tidak puas hati dan menghentam Yuna kerana dipeluk oleh London yang dikatakan 'bukan muhrim'.

"hilang respect pd Yuna sbgai wanita islm yg bertudung," demikian kata seorang pelawat Facebooknya bernama Nur Hazlinda Burhan.

"Hanya skadar teguran dr hamba yg lemah... Kak yuna..sy respect akak..sbb akak bayk sumbang name malaysia d mate dunia. Tp sy harap akak jugak bole bangge kan name islam walaupun dimana kita berada. Bak kata pepatah"bagai benih dicampak ke laut menjadi pulau'," kata yang lain pula.

"Jgn kite tuding orang yg melakukan perkara yg salah ye leja tapi tuding orang yg melakukan kebaikan... Teguran untuk anda semua juga untuk diri yg daif ini. Wallahu 'alam,” kata Afzal Sainul Affath.

Sementara Komen Biebie Arereypha pula berbunyi: "Opps ... Yuna kenapa benarkan dipeluk oleh lelaki itu?ermm..jatuh maruah org islam yg btudung."

"apa nie Yuna. Haram sentuhan dengan llaki bukan mahram kita. Napa nie Yuna?" ujar Meme Lina.

"Rezeki yg dicari melalui nyanyian tu hilang keberkatannya bila dah brcampur dosa ... nikmat Tuhan nk tarik tu kejap je..kalau tk kena tarik nikmat yg tuhan beri jadi skrin play la gamba tu kat padang masyar renung2 kan,” komen Jak Yori.

Lebih panas apabila ada juga yang bersifat perkauman dengan menyatakan, "this Negro should respect Yuna, who wearing hijab. And yuna should know that she still Malaysia artis and not American artis. Everyone will judge her about small mistake. But who are we wanna judge her right."

Bagaimanapun, terdapat juga peminat tegar Yuna yang turut memberikan sokongan dengan menegur komen negatif yang ditulis di laman Facebook penyanyi itu.

“Teguran secara makian adalah sangat betul dan tak mendatangkan dosa, malah mendapat pahala dgn melimpah ruah..dan harus lagi wajib membela mereka2 ini dari membela Yuna,” kata Ariza “Ieja” Mohamed Saleh.

Luis Camela dalam komennya berkata, "Y'all are fake Muslim pretending and covering your sin with the Holy Hijab, Do you know how many of your girls sleep around with while they have their Hijab on, Yuna I love your Music and I buy every of your Album on iTunes. Your country people lack exposure to the world. If they could travel out of their caged country and see how the world is then they will realize the world is against racism, I can't blame y'all cause you haven't love your fellow chinese and India how can you love another color then. Yuna is the only singer who is representing your country in the world of music so appreciate her."

Untuk info, penyanyi yang sekarang menetap di Los Angeles, Amerika Syarikat itu baru saja selesai menjayakan sebuah persembahan bertaraf antarabangsa bersama kumpulan National Symphony Orchestra di Istana Budaya, Kuala Lumpur pada bulan lalu.

Selesai saja persembahan itu, Yuna yang popular dengan lagu "Terukir Di Bintang" itu banyak menjelajah ke sekitar benua termasuk Australia bagi memenuhi komitmen nyanyian.

Yuna kini terus melakar nama  di persada antarabangsa selepas mendapat jemputan membuat persembahan di Anugerah Pelarian Nansen Suruhanjaya Tinggi Bangsa-Bangsa Bersatu bagi Pelarian (UNHCR) di Geneva, Switzerland baru-baru ini.

sumber : yahoo news.


GAMBAR MENARIK - CINTA ADIRA & HAFIZ BERTAUT KEMBALI?

Masih ingatkah anda pada konsert ketujuh AF2013 apabila pengacara Zizan Razak bertanya pada Adira, siapakah yang membawanya hadir ke konsert pada malam itu? Tapi jawapan Adira disusuli dengan pertanyaan... Apakah Zizan mencarut?

Ha ha... agak kelakar apa yang mereka tanya dan persoalkan. Kalau difikir, soalan Zizan tidak ada kena mengena dengan mencarut!

Klik untuk imej besar...

Bagaimanapun, bukan itu yang kami mahu ketengahkan, tetapi gambar mesra Adira dan Hafiz pada malam itu yang kelihatan amat mesra. Peluk bukan peluk biasa tu, rapat dan istimewa sekali. Heh.

Mungkinkah cinta mereka bertaut kembali selepas sebelum ini mereka berpisah? Jika tidak, mereka seharusnya berhati-hati ketika bergambar kerana gambar memberikan seribu makna. Tak gitu?


SUAMI SAHKAN YANA SAMSUDIN HAMIL 7 BULAN

Wahh pandai betul simpan rahsia ye!

Yana Samsudin sebelum ini tidak mengiyakan mahupun menafikan tatkala menyuarakan persoalan bahawa ramai yang menebak keadaan tubuhnya terutama di bahagian perut kelihatan seperti sedang hamil ketika menghadiri majlis resepsi Shaheizy Sam dan Syatilla Melvin.

Terkini menerusi laman instagram suaminya Fadzil Zahari, beliau mengesahkan bahawa Yana kini sedang hamil tujuh bulan.

"Assalamualaikum wbt... Sebelum abang tidoq malam ni abang nak share pada semua kawan-kawan kat sini yang selalu mendoakan kami... Alhamdulillah wife abang Yana Samsudin dah pregnant 7 bulan, syukur perkembangan setakat ini wife & baby sihat, harapnya Allah Taala permudahkan perjalanan kami ini hingga saat melahirkan nanti... Abang doakan hangpa semua juga sihat walafiat dan sentiasa dilimpahkan rezeki... Amin...," ujar Fadzil.

Tahniah kami ucapkan dan semoga proses kelahiran nanti akan berjalan lancar.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GARA-GARA FOTO MATERNITY 'UNIK' - SYATILLA MELVIN DIKECAM

Semua sedia maklum yang isterinya kepada Shaheizy Sam, Syatilla Melvin pagi semalam telah selamat melahirkan anak sulung mereka.

Sebelum bersalin, Syatilla telah mengabadikan saat-saat indah dengan cara melakukan maternity shoot yang unik berbanding artis lain iaitu berfoto dalam tub mandi.

Bagaimanapun, foto maternity shoot yang dikongsikan Syatilla itu mendapat reaksi berbaur di laman sosial miliknya.

Ini kerana ada segelintir warga laman sosial kurang selesa dengan persalinan yang dipakai oleh pelakon wanita berkenaan lebih-lebih lagi apabila dia turut berendam di dalam tub mandi.

Ada yang menyifatkan gambar tersebut sangat sakit mata untuk dilihat dan turut menyelar tindakan Syatilla kerana perkara tersebut dilihat tidak mematuhi syariat Islam.

Apa pun, pasangan ini tidak mudah melatah dengan perkara tersebut. Semoga segala perancangan mereka dipermudahkan dan dilimpahkan rezeki.

www.myartis.com / Sumber & foto: Syatilla Melvin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PERTANDINGAN EVOLUSI MUZIK SIHAT..

Jabatan Kebudayaan dan Kesenian Negara (JKKN), Kementerian Penerangan Komunikasi dan Kebudayaan (KPKK), Lembaga Promosi Kesihatan Malaysia (LPKM) dan Kementerian Kesihatan Malaysia (MOH) akan menganjurkan Evolusi Muzik Sihat "Revolusi Cipta Kreatif" yang dijadualkan akan berlangsung pada 29 Oktober 2011 di Pentas Terbuka Wangsa Walk, Wangsa Maju, Kuala Lumpur.
 Kepada kumpulan–kumpulan muzik, inilah masanya untuk mengetengahkan kreativiti dalam ciptaan lagu, gubahan, dan bermain muzik. Sertai Evolusi Muzik Sihat “Revolusi Cipta Kreatif” iaitu pertandingan mencipta lagu BUDAYA HIDUP SIHAT. Hadiah adalah berupa wang Tunai  RM 12,500.00 dan tarikh tutup penyertaan pada 9 Oktober 2011.
 Difahamkan, antara juri yang mengadili peringkat Saringan seramai tiga orang termasuk wakil LPKM iaitu Salehuddin (SUB Muzik KPKK), Damien Mikhail Seet/ En Edry Hashim dan Wakil Lembaga Promosi Kesihatan Malaysia (LPKM). Sementara juri peringkat Akhir / Kebangsaan terdiri daripada tiga orang panel profesional iaitu Fauzi Marzuki, Ella, Damien Mikhail Seet / En Edry Hashim.
 Sebarang penyertaan dan penyerahan hasil ciptaan hendaklah diserahkan  selewat–lewatnya pada 9 Oktober 2011 di alamat:  URUS SETIA “EVOLUSI MUZIK SIHAT”,
Jabatan Kebudayaan dan Kesenian Negara,
Tingkat 21 – 34, Bangunan MAS,
Jalan Sultan Ismail,
50250 Kuala Lumpur.
Tel: 03 – 2052 3600/ 3648/ 3724
Faks: 03 – 2052 3728
Emel: info@jkkn.gov.my
  Klik untuk imej lebih besar...     Borang penyertaan dalam imej jpeg... sila print!


AMYZA AKUI MONA ADA MENJEMPUT KE MAJLIS NIKAHNYA

Memuatnaik ucapan tahniah kepada pasangan selebriti, Pekin Ibrahim dan Mona Allen, pelakon Amyza Aznan menjelaskan dia berani berbuat demikian setelah melihat gambar dikongsi teman seperjuangan, Wan Nor Azlin.

Amyza ketika dihubungi BH Online berkata, dia turut menerima mesej melalui aplikasi WhatsApp daripada Mona yang menjemputnya ke majlis akad nikah mereka pada 1 Disember lalu.

"Pada mulanya, saya juga takut untuk membuat sebarang pengumuman di laman sosial, namun menukar fikiran apabila melihat perkongsian dibuat oleh Wan Nor Azlin. Dia berkongsi berita gembira itu di akaun miliknya dan ia membuatkan saya juga ingin mengucapkan tahniah kepada mereka.

"Malah, saya juga menerima mesej daripada Mona yang menjemput saya ke majlis yang hanya dihadiri oleh teman rapat dan keluarga pada 1 Disember lalu. Majlis itu diadakan pada hari ini, sekitar jam 10.30 pagi tadi.

Klik untuk gambar besar

"Kami memang rapat kerana sembilan bulan berlakon bersama ketika menjayakan drama rantaian, Monalisa. Saya mendoakan kebahagiaan Mona dan Pekin," katanya.

Sebelum itu, Amyza yang mula rapat dengan Mona sewaktu membintangi drama 'Monalisa' itu menerusi akaun Instagramnya mendoakan agar perkahwinan kedua-dua pelakon terbabit berkekalan hingga ke akhir hayat.

Sementara itu, usaha BH Online untuk menghubungi Pekin dan Mona sejak tengah hari tadi belum membuahkan hasil apabila masing-masing tidak menjawab panggilan mahupun membalas mesej yang dihantar.

Mona bagaimanapun sempat berkongsi di Instagram sebuah entri yang seakan-akan mengiyakan dirinya bakal melangkah ke alam perkahwinan, semalam.

Terdahulu, gambar perkahwinan pasangan selebriti yang selamat bernikah pada petang Jumaat itu tersebar di laman sosial, dipercayai dirakam oleh keluarga atau rakan terdekat.

Menurut beberapa kemas kini dari jurusolek, perunding perkahwinan dan juruinai terkenal di laman Instagram, gambar Mona atau nama sebenarnya Munna Hafiraneza Allen, 33, dirakam menyarung busana perkahwinan dan berada di atas pelamin sambil menayangkan inai yang baru dipakai.

Beberapa foto pasangan mempelai makan di meja beradab dan poster yang menyatakan majlis tersebut adalah perkahwinan Mona dan Pekin juga turut tular di media sosial.

Pekin atau nama sebenarnya Mohd Iznan Ibrahim, 37, sebelum ini pernah bertunang dengan Uqasha Senrose sebelum hubungan itu terputus sekitar 2014.

www.myartis.com / Sumber: Berita Harian & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUMPAH DARAH - KANDUNGAN 7 MINGGU ELYANA GUGUR

"Umum mengetahui karakter saya yang kasar dan lasak, oleh itu saya terkejut ketika tumpah darah semalam kerana sama sekali tidak tahu sedang hamil tujuh minggu. Doktor menjelaskan saya keguguran.

"Namun, saya perlu membuat rawatan susulan (Jumaat) bagi memastikan tiada bayi luar rahim. Semoga semuanya dipermudahkan dan saya boleh menjalani proses berpantang mengikut cara tradisional bagi memulihkan kembali rahim.

"Buat masa ini, saya menjalani rutin harian seperti biasa. Ada juga sesekali terasa sakit dan saya berehat seketika sehingga rasa itu hilang. Mengenali diri saya yang lasak ini, memang susah untuk duduk berehat di rumah," ujar penyanyi Elyana yang pasrah apabila kehilangan kandungannya itu kelmarin.

Untuk rekod, Elyana Erneelya Elyana Emrizal, 29, berkahwin dengan Khairul Anuar Husin, 41, pada 20 November 2010. Mereka mempunyai seorang cahaya mata bernama Cinta Sumayyah, berusia lima tahun.

                              Foto: Elyana IG - Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERNAH CEMERLANG - MIRA FILZAH DILANTIK IKON PTTI, BANTU PELAJAR CEMERLANG SPM

Pelakon Mira Filzah tidak hanya dikurniakan rupa paras cantik, berbakat dan santun, malah harus diakui antara wanita jelita yang pintar atau disebut 'beauty with brain'.

Berjaya mencipta pengaruh dan impak tersendiri, si cantik kelahiran Ipoh Perak ini mempunya pesona dan aura yang bukan calang-calang. Pemilik nama penuh Nur Amirah Filzah Badioezaman ini pernah menjadi pelajar cemerlang menerusi peperiksaan SPM pada tahun 2010.

Jadi tidak hairanlah Mira dilantik menjadi duta dan ikon PTTI selaku pusat peningkatan akademi yang memberi fokus membantu pelajar SIjil Pelajaran Malaysia (SPM) mendapat keputusan cemerlang sejak awal tahun ini

"Kolaborasi PTTI dan Mira ini secara jelas mendokong aspirasi yang mahu membantu lebih ramai pelajar berjaya mendapatkan keputusan terbaik untuk SPM.

"Malah Mira dan PTTI juga optimis nak membantu lebih ramai lagi calon SPM mencipta jaya. Mira selama ini iuga terus berperanan menyuntik semangat untuk pelajar lebih fokus dengan hal akademik.

"Kehadiran Mira sebagai ikon PTTI juga menjadi nilai tambah kepada visi dan misi yang ingin dicapai," kata Cikgu Fana yang juga Ketua Pegawai Eksekutif PTTI Group Sdn Bhd.

Klik untuk gambar besar

Cikgu Fana juga berpandangan Mira dilihat perlambangan tepat yang mampu memberi inspirasi kepada semua golongan termasuk pelajar: "Peranannya sebagai ikon PTTI juga banyak memberi aspirasi, inspirasi dan cetusan semangat kepada ramai pelajar.

"Dengan apa yang dilalui dan dicapainya kini, dia boleh dianggap sebagai wanita berjaya. Tanpa perlu terlalu beriya iya nak kelaskan dia sebagai itu ini mahupun menyebut dirinya selaku individu yang banyak memberi inspirasi dan simbolik semangat, kita memang tahu dirinya cukup menginspirasikan ramai," kata Cikgu Fana lagi.

Sekalipun tahun ini, Malaysia diuji dengan pandemik Covid 19 hingga sesi persekolahan terbantut beberapa bulan,  perjuangan menempuhi SPM tetap diteruskan.

Tinggal sekitar tiga bulan lagi peperiksaan SPM akan menjelma yang dijadualkan pada 6 Januari 2020. Peperiksaan percubaan SPM pula dijangka berlangsung Oktober depan.

Lalu, PTTI dengan berbesar hati  serta komited mahu membantu sertak membuka tawaran secara terhad kepada hanya 3000 pelajar yang bakal menduduki peperiksaan SPM di seluruh Malaysia untuk menyertai seminar Last Ultra 100% pada 26 dan 27 September ini.

Bimbingan persediaan secara dalam talian ini dibuka berdasarkan konsep siapa cepat dia dapat. Bagi menyertai seminar Last Ultra 100% ini boleh tekan pautan http://bit.ly/lastultra

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::